
ГОДИШЕН ДОКЛАД
за
наблюдение на изпълнението на

Общински план за развитие 2014-2020г. на Община Белица.




ОТЧЕТЕН ПЕРИОД 2019Г.
I. ОБЩА ИНФОРМАЦИЯ
Годишният доклад за наблюдение на изпълнение на Общинския план за развитие на Община Белица за периода 2014-2020г., през 2019г. е изработен  на основание чл.14 от Закона за регионалното  развитие и определя средносрочните цели и приоритети за развитието на общината в съответствие с Областната стратегия за развитие на област Благоевград за периода 2014-2020 година. 
На основание чл.23, т.4 от Закона за регионално развитие (ЗРР) и чл.91, ал.4 от Правилника за приложение на ЗРР, Кметът на общината внася за обсъждане и одобрение  от Общинския съвет, Годишен доклад за наблюдение на изпълнението на Общинския план за развитие. 
Общинският план за развитие 2014-2020 г. е основен документ, определящ стратегическите приоритети и специфични цели за развитие на Община Белица.
Планът за развитие на Община Белица е приет от Общински съвет- Белица, с Решение № 71, Протокол № 7/31.07.2014 г.
       На основание чл.91, ал.8 от Правилника за прилагане на Закона за регионално развитие Докладът съдържа:
1.
Общи условия за изпълнение на Общинския план за развитие (ОПР) и в частност промените в социално-икономическите условия в общината;
2.
Постигнатия напредък по изпълнението на целите и приоритетите от ОПР въз основа на индикаторите за наблюдение за предходната 2019  година;
3.
Действията, предприети от компетентните органи с цел осигуряване на ефективност и ефикасност при изпълнението на общинския план за развитие;
4.
Заключения и предложения за подобряване на резултатите от наблюдението.

    II. ВЪВЕДЕНИЕ
       Системата за наблюдение и оценка на изпълнението на Общинския план за развитие цели

 осигуряването на ефективно изпълнение на плана, с оглед постигане на целите за интегрирано
 устойчиво местно развитие и ефикасно разходване на ресурсите  за реализация на планираните
 дейности и проекти.
Общинският  план за развитие  на община Белица 2014-2020 год. съдържа: анализ на социално-икономическото  развитие на общината; анализ на силни и слаби страни, предимства и заплахи; приоритетите и специфичните цели и мерки за развитие  на общината;  стратегия за развитие на община Белица, индикативна финансова таблица, обобщаваща възможните  ресурси за реализация на дейностите и проекти;  реда и начина за осигуряване на информация, публичност, наблюдение и оценка за изпълнение на  плана.
Принципите, на които се базира Планът на развитие са изцяло подчинени на принципите на балансираното развитие на политиката на Европейския съюз за регионално развитие - единен подход; концентрация на ресурсите; партньорство, публичност и прозрачност, допълняемост на финансирането, координация на дейностите, съгласуваност  на политиките, инструментите и дейностите, спазване на законовата и под-законова нормативна уредба на страната и регулациите на Европейския съюз.
Основното предназначение на Плана за развитие на Община Белица 2014 - 2020 година е да бъде средство на социално-икономическата политика на общината и инструмент за планиране и програмиране на местното развитие.  Формулирането на визията за развитие на община Белица е подчинено на логиката на визията на Областната стратегия за регионално развитие на област Благоевград и отчита насоките в националните стратегически документи за периода 2014-2020.
ВИЗИЯ: „Създаване и развитие на високо ефективна и качествена административна среда, в подкрепа на гражданското общество, неправителствените организации и бизнеса, за съхранение и надграждане на природните, културни и исторически богатства, подобряване качеството на живот и развитие на икономиката.
Приоритетите в Общинския план за развитие са дефинирани в съответствие с приоритетите заложени в Националната програма за развитие: България 2020 водещ стратегически и програмен документ, който конкретизира целите на политиките за развитие на 
страната  и са съобразени с предвижданията на Областната стратегия за развитие (2014-2020 г.), при отчитане на местната специфика и потенциала за развитие на община Белица.
III. ОБЩИ УСЛОВИЯ ЗА ИЗПЪЛНЕНИЕТО НА ОБЩИНСКИЯ ПЛАН ЗА РАЗВИТИЕ (ОПР) И  В  ЧАСТНОСТ ПРОМЕНИТЕ В СОЦИАЛНО-ИКОНОМИЧЕСКИТЕ УСЛОВИЯ В ОБЩИНА БЕЛИЦА 
Основната характеристика в национален план, даващ отражение на условията на местно

 ниво и през 2019г. продължава да е икономическата и финансова нестабилност в цялата страна. Отчетени са настъпилите промени в социално-икономическите условия, оказващи остро въздействие върху социално-икономическите условия в общината:
1.Демографска характеристика.
            Съвкупностите на населението и техните структури се изчисляват въз основа на броя и структурите на населението от предходната година и настъпилите демографски събития.

            Всички български граждани имат право свободно да пътуват и работят в повечето Европейски страни, тъй като Република България е член на Европейския съюз. Това до голяма степен се отразява на демографската картина в общината. Продължава тенденцията за намаляване на броя на населението в общината, поради увеличена миграция към чужбина, столицата и големите градове, а така също и застаряване  и отрицателен естествен прираст на населението в гр. Белица.
Развитието на демографските процеси в общината са от изключителна важност не само за формиране на броя на структурите на населението, но и на трудовите ресурси, които са в основата на социалното и икономическото развитие. През 2019г. продължава тенденцията за намаляване броя на населението на Община Белица. 
По данни на отдел „ГРАО“ към 31.12.2019 г. жителите на община Белица по постоянен адрес са 10 099  души/2015г.-10267ж./,  от които 3343 са в гр. Белица, а останалите са разпределени неравномерно в 11-те села в общината. Най-висока концентрация на жители са в селата  Краище (2 668 души) и Горно Краище (1257 души)
Таблица №1

Разпределение на населението по местоживеене към 31.12.2019 г.

	№
	Населено място
	Постоянен адрес общо
	Настоящ адрес общо
	Постоянен и настоящ адрес в същото НМ

	1.
	гр. Белица
	3343
	3071
	2900

	2.
	с. Бабяк
	769
	727
	681

	3.
	с. Горно Краище
	1257
	1185
	1140

	4.
	с. Гълъбово
	35
	40
	30

	5.
	с. Дагоново
	790
	737
	706

	6.
	с. Златарица
	77
	                          87
	66

	7.
	с. Краище
	2668
	2496
	2380

	8.
	с. Кузьово
	262
	248
	221

	9.
	с. Лютово
	222
	220
	192

	10.
	с. Орцево
	                        166
	155
	142

	11.
	с. Палатик
	219
	208
	193

	12.
	с. Черешово
	291
	253
	245

	
	Община Белица
	10 099
	9427
	8896



        Източник: www.grao.bg 
През 2019г. продължава процесът на остаряване на населението в общината, както и тенденцията за намаляване на броя на селското в сравнение с градското население, което се отразява на социално-икономическото развитие на селските територии, дължащо се главно на застаряването, високия процент на миграция периферия –център и динамиката на пазара на труда. Остаряването на населението води до повишаване на средната възраст на населението, която в последните години непрекъснато нараства. Основните приоритети в демографското развитие на общината следва да бъдат насочени към стабилизиране и запазване на населението, ограничаване на неблагоприятните тенденции в демографските процеси, продължаване на тенденцията на нарастване на образователното равнище на населението и участието му в различни форми на обучение.
Естественият прираст на населението се формира от раждаемостта и смъртността, като през 2019г. показва отново негативни тенденции, отчитайки , че броя на ражданията е по-нисък от броя на починалите, което води до отрицателен естествен прираст за годината- родени 68, починали-102. Отрицателният естествен прираст се дължи предимно на влошената демографска структура, резултат от значителното превишаване дела на застаряващото население спрямо дела на младите възрастови групи, което определя по-висока смъртност и ниска раждаемост, както и увеличаване на изходящата миграция.
2. Равнище на безработица 

Пазарът на труда в общината се характеризира с висока безработица. Равнището на безработица в община Белица е много по-високо от това за страната и областта. По данни на ДБТ-Разлог към 31.12.2019 год. броят на безработните лица е общо 1506, от тях жени 805, разпределени   както следва:
· брой регистрирани безработни лица за гр. Белица  350 ;
· брой регистрирани безработни лица по населени места, прилежащи на територията на Община Белица :

· с. Бабяк -130;
· с. Горно Краище-220;

· с. Краище- 370;

· с. Дагоново – 95;

· с. Кузьово- 68;

· с.Лютово-55;

· с.Орцево-42;

· с.Палатик-65;

· с. Черешово- 87;

· с.Златарица-18;
· с. Гълъбово -6.

· брой регистрирани младежи от 20г. до 24г. – 235 лица;
· брой регистрирани младежи от 25 до 29 г.   - 235 лица;
· брой регистрирани безработни лица от 50 до 54 годишна възраст- 207лица ;

· брой регистрирани безработни лица над 55 годишна възраст -498 лица.
По структура на образование профилът на регистрираните безработни младежи е както следва:

· с основно и по-ниска степен на образование   -  1051
· със средно образование                                      -   195
· с висше образование                                           -   56
Анализирайки данните, стигаме до извода, че е трудно  да се определи броят на реално пребиваващите младежи в общината, тъй като в различните сезони, той е различен. Една част от младите хора сезонно пребивават и работят в други населени места и в чужбина, друга част целогодишно работят в по-големите градове, където могат да се реализират, но не са сменили адреса си. В условията на динамично развиващото се общество, настъпващите промени и засилващата се емиграция на млади хора в чужбина, на преден план излизат дейностите, които да мотивират младите хора да се образоват и реализират в България, да търсят и получават изява, да имат самочувствие на българи и европейци.


Основната характеристика на младежката общност в община Белица, както и предизвикателствата пред нея, не са по-различни от тези на младежите по принцип в национален мащаб. Характеристиката и дефинирането на предизвикателствата в Националната стратегия, са присъщи и определящи поведението и житейската ориентация на младежите и от нашата община. Стремежът към независимост и самореализация е доминираща черта сред младите хора в общината ни. За съжаление голяма част от тях са социално и икономически зависими от семействата си. През последните години се наблюдава засилване на желанието за емиграция особено сред по-ниско образованата част. Високообразованите млади хора от общината не правят изключение от общата за страната тенденция да търсят реализация в големите градове на България, а част  от тях и в чужбина. 
Ниската степен на образование и липсата на квалификация са сериозна пречка за реализацията на безработните лица на пазара на труда. В условията на високото равнище на безработица и стеснен пазар на предлагане на работни места, групата с ниско образование и без 
специалност и квалификация, остава неконкурентна, въпреки множеството програми, в които участва общината „ Регионална програма за заетост“ назначени общо 13 лица,“ Обучения и заетост “-  назначени общо 105 лица  ,  Програма „Старт на кариерата“-  2 лица  ,  Програма “Помощ за пенсиониране“ -1 лице и „Активиране на неактивни лица „ -6 лица, програма „Работа“-77 лица и др.
Броят на регистрираните безработни определили се като роми е 80%, от които 5 % бяха назначени на работа и 5% предстоят да бъдат назначени през 2019г.. За поредна година има осигурени средства от Фонд за европейско подпомагане на най-нуждаещите се лица. Чрез общинско предприятие „Звено за услуги в домашна среда“ се предоставя храна на лица-самотно живеещи възрастни хора, лица с увреждания и др., които поради причини не са  състояние сами да организират бита си. От услугата се ползват 120 лица от ромски произход, които с  много ниски или без доходи. Рискът от безработица сред ромите е два пъти по-голям, отколкото при останалото население. Липсата на квалификация, по-трудно намиране на работа. Друг риск е отпадането на децата от училище, тъй като предразполага към изгубване на трудовите си навици. Общинска администрация работи активно и търси постоянно възможности за образователна интеграция на уязвимите социални групи и осигуряване на работа. 

3. Социални услуги 
           За осигуряване нормален начин на живот, здравословна и благоприятна социална среда за уязвимите и рискови групи, в община Белица има разработена Стратегия за развитие на социалните услуги, която е в съответствие със  заложените цели и приоритети на Областната стратегия. Основните социални услуги, които се предлагат на територията на община Белица са насочени към следните групи: услуги за деца и младежи; услуги за възрастни лица и стари хора;  услуги за деца и лица с увреждания. 
От 2019 година в Белица  отвориха  вратите си  Център за обществена подкрепа и Център за социална рехабилитация и интеграция. Тези центрове са  форма на социална услуга, в която се извършват дейности, свързани с превенция на изоставянето, превенция на насилието, отпадане от училище, деинституционализация и реинтеграция на деца, обучение в умения за самостоятелен живот и социална интеграция на деца от резидентна грижа; подкрепа на личността и други. ЦОП  работи с деца от 0 до 18 години в риск; младежи; бъдещи родители; родители и законни представители на деца.
Социалните услуги в общината се определят като дейности, които подпомагат и разширяват възможностите на лицата да водят самостоятелен начин на живот, насочени към подкрепа на подпомаганите лица за осъществяване на ежедневните им дейности и постигане на социално включване. Те се предоставят съобразно желанието и личния избор на лицата, които се нуждаят от тях. С реализиран проект “Развитие на устойчива социална политика в община Белица,“ по  ОП „Развитие на Човешките ресурси“ е създадено Звено за услуги в домашна среда.
Проект „Постигане на независимост и социална интеграция на възрастни  и хора с увреждания на територията на община Белица“ по Оперативна програма „Развитие на човешките ресурси“ , е удължен с ПМС № 344/21.12.2018 год. продължение на схема „Помощ в дома“ през отчетната 2019 година бяха обгрижени  62 потребители на социалната услуга и назначени 62 лица на длъжности- / личен асистент-38 /, /Домашен помощник- 10/  и / Социален асистент-14 /. В  проекта бяха  обхванати 6 деца    с  90%   и над  90 % , 8 деца от 50% до 70% и от 70% до 90%  и 62 възрастни с трайни увреждания. Усилията на общинското ръководство е необходимо да бъдат насочени в посока предлаганите социални услуги в общността да покриват реалните потребности и да обхващат всички рискови групи. 
През 2019 год. продължи социалната услуга – доставка на топъл обяд по проект  „Осигуряване на топъл обяд – Община Белица 2016г.“, Договор №BG05FMOP001-3.002-0027-C05 на обща стойност 981 012,45 лв., като бяха включени 520 потребителя на услугата от населените места-гр. Белица, с. Дагоново, с. Краище и с. Горно Краище, с. Бабяк, с. Лютово и с. Кузьово.  
По Национална програма „Механизъм за личната помощ“ са назначени лични асистенти от 01.10.2019г. на 25 лица хора с увреждания с над 90% с чужда помощ.
4. Образование 
В общината има добре изградена училищна мрежа от учебни заведения, която обхваща всички възрастови групи на задължително обучение. През учебната 2019/2020 г. на територията на община Белица функционират  шест училища, две от които са в списъка на средищните училища, а едно е със статут на защитено училище и една детска градина. Добро е състоянието на материално-техническата база на образователните заведения. Не във всички училища има изградена добра спортна база и компютърни кабинети.

          Ежегодно в средните и основни училища  се провеждат  обучителни програми за ранно професионално ориентиране. Обучения преминават и  преподавателите от всички училища с цел повишаване на тяхната професионална подготовка. За да се отговори на новите изисквания на реформите в образованието се поставя акцент върху работата с информационни технологии и чуждоезиковото обучение. 

      По данни на директорите  през учебната 2018-2019 год. няма отпаднали ученици:  Успешно завършили средното си образование  са 60 ученици; 43 са продължили във ВУЗ.  63 ученици от 15 до 18 години са участвали в проекти, реализирани от училищата по Оперативни и други европейски програми.

Разпределение на образователните институции на територията на община Белица

	Образователна институтция
	Населено място
	Статут

	СУ „Св.Св. Кирил и Методий“
	Гр. Белица
	Средищно училище

	ПГимназия "Никола Вапцаров" 
	Гр. Белица
	Професионалана гимназия

	ОУ"Св.П.Хилендарски"
	Краище


	Основно училище

	ОУ "П.К.Яворов"
	Горно Краище


	Основно училище

	ОУ"Св.Св.Кирил и Методий"
	Бабяк


	Средищно училище/ Защитено училище

	НУ "П.Славейков"
	Дагоново


	Начално училище

	ДГ „Надежда“-Община Белица
	Белица
	Детска градина


През последните години на територията на община Белица се наблюдава недостиг на ученици в основните и начални училища. По решение на общински съвет- гр. Белица се създават маломерни паралелки от по 10-15 ученика, с цел осигуряване достъп до образователната система на всички деца.

През 2019 г. община Белица усилено работи по Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст (Екипи за обхват). Благодарение на съвместната работа на Общината, Прокуратурата, Отдел „Закрила на детето“, МКБПППН и Екипите за обхват процентът на отпадналите ученици през 2019 г. намаля.

Основните цели и задачи, свързани с развитието на образованието в общината са насочени към: привеждане на образователната система в съответствие с новите образователни закони; оптимизиране и актуализиране на училищните планове и програми съобразно държавните образователни изисквания и нуждите на съвременното развитие; оптимизиране и модернизиране на наличната материална база; постигане на максимален обхват при подлежащите на задължително образование и по-пълноценното интегриране на деца от малцинствата в системата на образованието; осигуряване на необходимите условия за обучение на деца със специфични потребности и обхващане в максимална степен на децата в системата на образованието.


5.Здравеопазване
По данни на Регионалната здравна инспекция-Благоевград към 31.12.2019 год. на територията на община Белица няма регистрирани и действащи лечебни заведения за болнична помощ. Болничната помощ, както и спешната медицинска помощ се осъществяват на територията на община Разлог, тъй като там е най-близката акредитирана многопрофилна болница за активно лечение. 
Регистрираните практики са както следва:
· Индивидуална практика за първична медицинска помощ – 6 броя;

· Индивидуална практика за първична дентална помощ  - 9 броя;

· Групова практика за първична медицинска помощ - 1 брой 

· Индивидуална практика за специализирана медицинска помощ - 1 брой.
· Медико-техническа лаборатория-1 брой
Усилията на общинското ръководство  са насочени към подобряване медицинското обслужване на населението, чрез разкриване на Център за спешна и неотложна помощ.
Община Белица е загрижена за израстването на младите хора и задоволяване на здравословните им интереси. Полагат се усилия за подобряване качеството на условията на живот, работа и учене на младежите. Особено внимание се отделя на насърчаването за здравословен начин на живот и на превантивните мерки, по-специално по отношение на сексуалната активност, злоупотребата с алкохол, използването на наркотици, тютюнопушенето, хранителните разстройства, затлъстяването, насилието, хазартните игри и пристрастяването към информационните и комуникационни технологии. Провеждат се спортни мероприятия в училищата и в общината. В учебните и детските заведения на територията на общината има изградени здравни кабинета, като за здравето на децата се грижат 3 медицински лица – 2 медицински сестри и един фелдшер. През 2019 г. в общината продължават да работят и 2-ма здравни медиатори, които изключително помагат на   младите хора от ромски произход.
6.Туризъм   
Община Белица е една от най-активните общини в област Благоевград в Югозападния район на планиране. Тя работи по редица регионални проекти и търси възможност да използва потенциала на територията си за устойчиво развитие и за увеличаване заетостта на населението. В това отношение се счита, че природните планински условия в Югоизточната част на Рила предлагат потенциал за отдих, почивка, спорт и за оздравяване на местното население и на гражданите от област Благоевград, Югозападен район на планиране и чуждестранни туристи от Гърция, БЮР Македония, както и от други страни. По такъв начин част от територията на община Белица е възможно да се превърне в  атрактивна туристическа дестинация.
 SHAPE  \* MERGEFORMAT 



В общината има предпоставки за развитие на целогодишен туризъм: голям брой селски къщи в добро състояние, запазена традиционната структура, архитектурен образ, битови и културни традиции и др. Има условия за лов и риболов с наличието на ловните полета, реки и водоеми.7
Близостта на общината до границите с Гърция и Македония могат да се разглеждат като предпоставка за развитие на трансграничното сътрудничество, включително и в областта на туризма. Въпреки че съществуват природни и демографски условия, туризмът и туристическата индустрия не са развити в достатъчна степен и са под средното равнище за страната. Поради това туризмът е една от възможностите за икономическо развитие на общината. Това налага превръщането на туризма и културата в ресурс и фактор за икономическо развитие и увеличаване на заетостта на населението. Налага се утвърждаване на населените места в общината като центровете на културно-историческо наследство, като дестинация, която обхваща значителна част от туристическия пазар на България и представлява регионален лидер при пътувания и турове, свързани с културата на Югоизточна Европа.

Туристически интерес на територията на община Белица представляват редица паметници на културата:  тракийски светилища, оброчища и църкви, останки от тракийско селище и др., които след социализирането им могат да формират ядрото на устойчив туристически продукт. Уникален ресурс представлява единствения в България и Източна Европа „Природозащитен резерват за танцуващи мечки“ в местността „Адрианов чарк“, който е модел в грижата за животните.

В планинския курорт „Семково“ най-много туристи са посетили хотел „Бор“, УАСГ, ТУ и вилно селище „Света гора“. През  зимен сезон през 2019 г. средното използване на леглата е: 6173 : 1431 = 4,31 бр. Средно на ден са посещавали Семково: 6173 : 120 = 51 души. 

Посещенията на туристите през летния сезон са по-малко на брой – 3955 бр.  Това е с 36 % по-малко туристи от зимния сезон. Няма някакво обяснение за по-малкия брой туристи през лятото, освен липсата на подходяща инфраструктура. 

Наличието на специфични антропогенни туристически ресурси, съчетани с изключително благоприятните природни дадености, са сериозни предпоставки за развитието на екологичен и устойчив туризъм в община Белица. Сериозният туристически потенциал на наличните ресурси следва да бъде развиван чрез създаване и промоция на устойчив регионален туристически продукт, основан на атрактивните природни ресурси, културно-историческото наследство, съхранените занаяти, празници и обичаи в община Белица и съседните общини. Пазарен потенциал притежават лятната планинска рекреация, зимният ски туризъм и екотуризмът. 

В подкрепа на туристическия сектор следва да се разработи програма за развитие на туризма, чрез която да се координират усилията за предлагане на устойчив туристически продукт. 

Планинските райони представляват изключителен потенциал за Европа и  освен че са отлична среда за развитие на туризма, изпълняват многобройни други функции: екологични, икономически, социални, културни,  земеделски, горско-стопански и др. Още преди учредяването на Европейския съюз, в алпийските страни се провежда целенасочена политика, регламентирана в закони, която следва да подпомогне планинските райони поради специфичните им географски и климатични условия и начин на живот на планинското население.  
Туристическата политика и инструментите за насърчаване на туристическото развитие заемат важно място в усилията на общинското ръководство за развитие на планинската община Белица поради голямото съвременно значение на туризма за икономическото развитие на малката планинска община  и ограничеността и от други  по-мощни икономически алтернативи. 

7.Стопански /нефинансов/ сектор 
По данни на НСИ, ТСБ-Благоевград на територията на общината има регистрирани 221 стопански единици. Най-голям е делът на стопанските субекти, занимаващи се с търговия, ремонт и обслужване /47,95 %/, следвани от тези в преработващата индустрия /18,1%/, хотелиерството и ресторантьорството /около 15,4 %/. Промишлеността в общината е представена от предприятия, специализирани преди всичко в дърводобива и дървопреработването, които разчитат на наличието на суровини, материална база и квалифициран персонал. Леката промишленост е представена от няколко шивашки цеха, които шият на ишлеме, а хранително-вкусовата – с производство на хляб и хлебни изделия. Възможност за стимулиране на местната икономика е развитието на дървопреработването в посока производство на крайни продукти – мебели, дограми и др. Определен дял от общинската икономика заема и развитието на селското стопанство. Високия относителен дял на домакинствата, ангажирани в земеделски стопанства е свързано предимно с производството на селскостопанска продукция за собствени нужди, за повишаване доходите на населението, но и с доминиращата роля на селското стопанство в структурата на общинската икономика.
IV. Постигнат напредък по изпълнение на целите и приоритетите на Общинския план за развитие на община Белица за 2019 година.
Постигнат напредък през отчетната 2019 г. за изпълнение на основните приоритети, оценени на база на предвидените индикатори. 

Приоритетна ос I. Развитие качеството на живот в Община Белица



Мярка 1. Развитие на  човешкия потенциал в Община Белица

Дейност1.1.Образование и Образователна инфраструктура
В Общинския план за развитие на община Белица 2014-2020г. по тази дейност е предвидено да се създаде „Център за обучение и квалификация в туризма” и  Подобряване качеството на образованието в община Белица.
Предприети  действия по реализиране на дейност 1.1. 
Създаването на „Център за обучение и квалификация в туризма” е предвидено да се осъществи през следващия програмен период.
Целта на участието в групите е насочена към формиране у учениците на комуникационни компетентности за възприемане и за създаване на текстове, за развитие на емоционално оценъчно отношение и нагласа за възприемане на духовните ценности. Затвърдяват представите си за общочовешки нравствено – етични норми. Имат се предвид нееднаквите социално културни характеристики на участниците, което позволява учениците да усвоят пълноценно комплекс от знания, умения и отношения, необходими за речевото им общуване като потенциален компонент.
СУ „Св.св. Кирил и Методий“-гр. Белица участва с  Образователна философия за ново поколение“ Проект No 2017-1-LT01-KA219-035259, Секторна програма „Еразъм +“, която продължава до м. август 2019 г.

По време на реализирането на втората година от изпълнението на проекта, бяха изпълнени всички предвидени за този период дейности. Учителите от всички страни, участващи в него имаха възможността да участват в работни срещи в Испания и България, където бяха предложени различни педагогически подходи при изпълнението на предвидените дейности с ученици. 

Нашите ученици бяха включени в тях като основа за развитие на личността, ученето, социализацията, личната кариера, поемане на отговорност и ангажираност за бъдещето. Постигнати бяха синергични ефекти във всички дейности до момента чрез интегриране на различни социални групи (етнически малцинства, имигранти, ученици със социални или образователни затруднения и т.н.)

Участниците в проекта имаха възможността да включат знанията си в интерактивни начини за разработване и демонстриране на различни продукти и публично да ги оповестят. Съвместно учители и ученици изследвахме нагласата на младото поколение към живота и образованието, личността и ученето, свободата и отговорността, техните очаквания в училище, като търсихме  начини и методи за намаляване на различията между поколения учители и ученици.

Ученици от различни социални групи работиха по общи цели, основани както на философията в училище така и на тази в живота им. Развиха допълнителни умения за работа в екип, ангажираност, отговорност, комуникативни и дигитални умения, социализиране и др.

В областта на Парадигмите на класическото образование в ерата на XXI използвахме теорията, практиката и методите на многостранната природа - Multiple Natures - рамка на личността, разработена от известния американски възпитател и изследовател Стивън Пол Рудолф. Тя се стреми да обърне внимание на характера и личността на хората, което води до определени поведенчески модели, особено по отношение на тяхната работа и учене. По този начин рамката им помага да разберат вътрешните си качества, за да могат да постигнат своя потенциал и да намерят успех и щастие в живота.

Използвани бяха също и методи от многостранната интелигентност - Multiple intelligence - според която традиционното понятие за интелигентност, основано на I.Q. тестването е твърде ограничено. Вместо това биват предлагани осем различни видове интелигентност, които да отразяват по-широк кръг човешки потенциал при деца и възрастни. Те са: лингвистична, логическо-математическа,пространствена,телесно-кинестетична,музикална,междуличностна, вътрешна и натуралистична. Според привържениците на тази теория, нашите училища и култура фокусират по-голямата част от вниманието си върху езиковата и логическо-математическа интелигентност, а трябва да се обърне еднакво внимание и на лицата, които показват дарби в другите интелигентности: художници, архитекти, музиканти, естети, дизайнери, танцьори, терапевти, предприемачи и други, които обогатяват света, в който живеем . За съжаление, много деца, които имат тези дарби, не получават много подкрепа училище.

Теорията за многостранната интелигентност предлага значителна промяна в начина, по който функционират нашите училища. Тя предлага учителите да бъдат обучени да представят своите уроци по най-различни начини, като използват музика, кооперативно обучение, арт дейности, ролеви игри, мултимедия, дейности на открито и др.

Използвани бяха и също методи от експерименталното образование (Learning modalities, CLIL as Basic of Integration, Active learning и Outdoor education, Neurosciences methods). В областта на парадигмите на модерното образование използвахме Нормативните теории на образованието и практиката, различни стилове на учене, трениорство /coaching/ и много от неговите методи – Индивидуални стилове на учене, многоезично образование и Дванадесетте принципа на Пидея /The twelve Paideia principles/.

През втората година от изпълнението на проекта, училищният екип за работа, съвместно с наши ученици взеха участие в 1 транснационална среща за учители в Литва и  1 обучителна среща с ученици в Испания. На нея бяха демонстрирани различни подходи на учене –учене под формата на развлекателни и логически игри на открито, стратегии за учене, развиване на дигиталните умения чрез включване в различни групови и индивидуални  задачи.

За обучителната среща, проведена в нашето училище в периода – 25.05 – 01.06.2019 г. пристигнаха общо 20 ученика и 10 учители от страните-партньори в нашата община, като учениците бяха настанени в общо 20 семейства от почти всички населени места. Срещата се превърна в интересно събитие не само за участниците в проекта, но и за местната общност.

По време на обучението бяха обсъдени стандартите на нормативното образование, използвани бяха и различни методи за въздействие върху учебния процес. Учениците ни взеха участие в лекция по темите “Стандартни и нестандартни методи на преподаване" и "Двуезично образование", подготвени от лектора от ЮЗУ "Неофит Рилски" - Благоевград д-р Иванка Сакарева. Мероприятието премина в изключително приятелска атмосфера, участниците участваха активно и в края на лекцията изразиха задоволство от постигнатите резултати.

Бяха разделени на смесени групи от наши и чужди ученици и трябваше да представят най- доброто според тях разположение на оборудването в класната стая, така че да бъде разчупен стандартния модел на подреждане до момента и образователния процес да бъде най- ефективен.

Направиха доста интересни постери, а учителите гласувахме за най- добрия такъв. Следващата им задача беше всеки един от тях да напише на листче кои според него са най - добрите и най- лошите методи на преподаване в училище.

Получи се изключително интересна дискусия, ние учителите имахме възможността да чуем мнението на децата и да преценим сами за себе си кое в подхода ни е ефективно и кое не.

Оказа се, че децата от различните страни мислят еднакво по отношение на образователния процес и това затвърди мнението на всички учители, че има нужда от промяна в образованието като цяло.

На последната транснационална среща в гр. Вилнюс, Литва всички партньори обсъдиха въпроси относно отчитането  на проекта в различните платформи на ЕС, подаване на финален отчет към Център за развитие на човешките ресурси, разпределиха си отговорности и задължения.

Общият брой пътуващи учители и ученици по време на реализирането на проекта са както следва:

От предвидени 14 учители – направени 14 мобилности.

От предвидени 12 ученика – направени 16 мобилности.
През 2019 г. СУ „Св.Св.Кирил и Методий“, гр.Белица бе включено в следните Национални програми към МОН:

1. Чрез НП „Иновации в действие“ се предоставя възможност на педагогическите и непедагогическите специалисти да участват активно по време на мобилността в учебния процес и в извънкласни форми в иновативни училища с цел популяризиране и мултиплициране на добри иновации.

През м. ноември и м. декември 2019 г. около 10 учители и 10 ученици от III клас и VI клас от СУ „Св. Св. Кирил и Методий“, гр. Белица посетиха иновативно 38 ОУ „Васил Априлов“-София, където присъстваха на две иновативни практики в III клас и в VI  клас.

2. Целта на НП „Информационни и комуникационни технологии“ е подобряване и възможностите за електронно обучение в училище, достъпът до съвременни информационни и съвременни технологии, внедряване на съвременни иновативни методи на обучение и създаване на условия за обучение на педагогическите специалисти за ползването им. По този проект на училището бяха отпуснати средства-8000 лв. за доизграждане на WI-FI мрежа в училището и средства за електронен дневник.

През 2019 година училището участва в следните проекти, финансирани по ОП „Наука и образование за интелигентен растеж" 2014 - 2020 г. „Наука и образование за интелигентен р
1. „Подкрепа за успех“ – конкретен бенeфициент на безвъзмездната финансова помощ по процедурата за директно предоставяне BG05M2OP001-2.011-0001 „Подкрепа за успех“ по Оперативна програма „Наука и образование за интелигентен растеж“ 2014-2020 (ОП НОИР 2014-2020), съфинансирана от Европейския съюз чрез Европейските структурни и инвестиционни фондове, е Министерството на образованието и науката. Продължителността на проекта е 30 месеца, считано от 28.02.2019 г.

Целта на проекта е да се намали броят на преждевременно напусналите ученици чрез идентифициране на системни пропуски в компетентностите на учениците и осигуряване на възможност за допълнително обучение за компенсиране  на пропуските им и за повишаване на мотивацията им за успех, да се оптимизира взаимодействието на училището с родителите на учениците от уязвимите групи и с местната общност за устойчивото задържане на учениците в училище.

В училището са сформирани 18 групи за обучителни затруднения по български език и литература, математика, природни науки и др.

Обхванати са ученици от I до XII клас от тях: I – IV клас 26 ученика, V – VII клас – 49 ученика, VIII – XII клас – 24 ученика- общо 99 ученици. 

2. „Образование за утрешния ден“- проектът се реализира по Оперативна програма „Наука и образование за интелигентен растеж“ (ОП НОИР) 2014-2020 г., съфинансирана от Европейския съюз чрез Европейските структурни и инвестиционни фондове, с конкретен бенефициент - Министерството на образованието и науката (МОН).

Общата цел на проекта се изразява във въвеждането и поддържането в национален мащаб и популяризирането на референтен модел за насърчаване на придобиването на по-голяма цифрова компетентност и въвеждането на системен и комплексен институционален подход на МОН за интегриране на образователните технологии, както и за насърчаване и мотивация за тяхното използване. С проекта се цели отварянето на образованието и образователните институции към дигиталните технологии чрез внедряването на нови решения за по-добро персонализирано обучение, което да позволи на учителите да предприемат мерки с по-точни и ефективни подходи към всеки отделен учащ и повишаване на мотивацията чрез насърчаване на самостоятелното обучение и самооценка, включително извън класната стая.

През м. декември 2019 година в СУ „Св. Св. Кирил и Методий“, гр. Белица се сформираха два клуба по интереси за повишаване на дигиталните компетентности на ученици от V клас и VI клас – клуб „Знам и мога с ИТ“ и клуб „Млад графичен дизайнер“. Общия брой ученици в тези извънкласни дейности е 30. По този проект на училището е предоставена модерен 65-инчов интерактивен дисплей за целите на учебната дейност.
Учениците СУ „Св. Св. Кирил и Методий“, гр. Белица са мотивирани за участие в регионални изяви и спортни състезания-тенис на маса, футбол и др. Една част от учениците активно се включват олимпиадите по математика, български език и литература, химия и ООС, физика и астрономия, биология и ЗО. Има класирани ученици за областен кръг. Учениците проявят интерес и към чуждите език. С огромно желание се включиха в изявите, организиран на областно ниво за Деня на чуждите езици. Участват и в състезанието по английски език Spelling Bee. На национално ниво на състезанието по  Spelling Bee  се класира ученик на  14 място. Ученици от III до V клас се включиха в петдневни обучения за действия при наводнения и последващи кризи.

Ученици от X и XI клас се включиха в Проект на сдружение „Виа сивик“ на тема: „Предприемачество с планински релеф“.

Учениците са мотивирани и подкрепяни от учителите за включване в изявите организирани от община Белица  и НЧ „Г. Тодоров 1885“ – гр. Белица като  „Седмица на детската книга“, „Зимна фиеста“ и други мероприятия.

В образователната институция  са организират тържества и  спортни състезания съгласно Годишния план на училището. Учениците участват  с желание в  тематично подготвените   програми за отбелязване  на 1 март, 3 март, 24 май  - Ден на българската просвета и култура и на славянската писменост, 1 ноември - Ден на народните будители, Коледа и др. празници.
В училището функционира  Ученически съвет. С учениците се провеждат дискусии,   тренинги, превантивни кампании, отбелязват се празници. В училището е създаден Младежки  БЧК. Учениците  от „Младежки БЧК” и  „Ученическия парламент”  организират различни благотворителни кампании и други дейности, свързани с различни празници и инициативи.

Организирани са  дейности за превенция на агресията и тормоза в училище - информационни материали, срещи с представители на други институции, семинари, кампании - Ден на толерантността, Ден на розовата фланелка, Безопасен интернет, Кибер тормоз и др.
СУ „Св.св. Кирил и Методий” - Белица е един от партньорите  на Народно читалище «Георги Тодоров 1885» - Белица. В сформираните групи за фолклорно пеене, оркестър, театрална група за местни обреди и обичаи,  2 фолклорни  танцови състава, група за художествено слово и автентичен фолклор участват 50 деца и  младежи от 10 до 17  години. В музикалните и певчески школи участват 10 младежи, а в танцовите формации за характерни и класически танци „Ритъм Дежаву“ и „Дребосъците“ 20  деца до 13 годишна възраст , като отделят по 3 часа 2 пъти седмично за извънкласна работа.

Децата и младежите имат равен достъп до образование, културни изяви, получават навременна информация за предстоящи програми, проекти в които могат да участват и се реализират. От сформираните кръжоци „Знание“ и „Деца пазят природата и традициите“ и Младежка доброволческа екогрупа  33-ма младежи от училището доброволно  участват в различни инициативи, организирани от читалището, като засаждане на нови дръвчета и храсти в Седмицата на гората; в беседи, организирани от читалището  и с подкрепата на Дирекцията на НП “Рила“ , Фондация “Българска памет“ и др.

Активно е участието на младите хора в културния живот на общината. Те са основния двигател на дейността на читалището и дейни участници във всички културни и образователни  събития.

По съвместна инициатива на С У “Св. св. Кирил и Методий“ – гр. Белица, община Белица и  НЧ “Георги Тодоров 1885“ в общинския център бе организирано отбелязването на Деня на Земята – 22 април под мотото  „Време е да дадем пример!“. Ученици от 9-ти до 12-ти клас подредиха изложба с фотоснимки под надслов „Белица и боклука“. 6 младежи на възраст 17-18 год. доброволно  отделили от свободното си време, бяха направили фотоси на замърсени места, издирили стари снимки от времето, когато градът е бил чист и искаха да покажат на хората, че всичко зависи от самите нас. В деня на празника взеха участие 48 младежи. Запознаване на учениците от петите класове на СУ "Св.св. Кирил и Методий" с Червената книга на България. Представяне на мултимедийна презентация на тема "Библиотеката, книгите и четенето". интересни исторически факти за библиотеките, за възникването на писмеността и книгите. През лятната дълга ваканция се провеждат занимателни и образователни игри „Забавно лято в библиотеката“. На екскурзия с четене и презентации учениците  се запознаха с нашата прекрасна Родина  научиха всичко за пустините, за растителния и животински свят и тяхното опазване.Мероприятия свързани с деня на Народните будители-презентация с учениците от вторите класове на  СУ "Св.Св. Кирил и Методий".
През 2019/2020г. Началното  училище „П. Р. Славейков“ – с. Дагоново   работи по следните проекти:

1. Проект  BG05M2ОP001-3.005-0004 „Активно приобщаване в системата на предучилищното образование“, финансиран от Оперативна програма „Наука и образование за интелигентен растеж“.  

По този проект има сформирана една група за допълнително обучение по български език „Работни пчелички“. Групата се състои от  6 деца от подготвителна група. Дейността включва провеждане на допълнителни ситуации по образователно направление Български език, с цел добро усвояване на материала.

2. Проект BG05M2ОP001-2.011-0001 „Подкрепа за успех“, финансиран от Оперативна програма „Наука и образование за интелигентен растеж“. По този проект училището има сформирани две групи:
· Група „Информационни технологии за малки ученици“ за осъществяване на обща подкрепа чрез осигуряване на занимания по интереси за стимулиране на творческите изяви и за повишаване на мотивацията за учене.  Включва 17 ученика от I и III клас. Провеждат се допълнителни часове по информационни технологии, с цел учениците да обогатят и разширят знанията си по предмета.

· Група за допълнително обучение по български език и литература „БЕЛ – справям се добре“. Групата включва 5 ученика от IV клас. Провежда се допълнително обучение по български език и литература  за превенция на обучителни затруднения и за преодоляване на системни пропуски при усвояването на учебното съдържание.

3. Проект BG05M2ОP001-2.012-0001 „Образование за утрешния ден“, финансиран от Оперативна програма „Наука и образование за интелигентен растеж“. По този проект училището сформира една група „Информационните технологии в моя живот“. Групата включва 12 ученика от IV клас. Целта на обучението е повишаване на дигиталната компетентност и умения на учениците под формата на извънкласни дейности.
През 2019г. ОУ „Пейо Крачолов Яворов“ – с. Горно Краище  работи по следните проекти:

Проект BG05M2OP001-3.005-0004 „Активно приобщаване в системата на предучилищното образование” стартира на 11.11.2019 г. в ОУ ,,Пейо Крачолов Яворов", с. Горно Краище. Проектът е насочен към работа с деца от подготвителна група с цел разширяване на знанията и затвърждаване на уменията по български език и литература. В проекта са включени 8 деца, като интереса към него е голям. Ще бъдат проведени 100 педагогически ситуации в рамките на целия проект. Проект АПСПО приключва на 25.05.2020 г.

В ОУ ,,Пейо Крачолов Яворов", с. Горно Краище е сформиран 1 клуб с общо 19 ученика /4-клас/ за допълнителни занимания по ключови дигитални умения. Обучението е част от дейностите по Проект BG05M2OP001-2.012-0001 „Образование за утрешния ден“, финансиран от Оперативна програма „Наука и образование за интелигентен растеж“ 2014-2020“.
Стартира от  06.01.2020 г. до 30.06.2020 г.
С проекта се цели отварянето на образованието и образователните институции към дигиталните технологии чрез внедряването на нови решения за по-добро персонализирано обучение, което да позволи на учителите да предприемат мерки с по-точни и ефективни подходи към всеки отделен учащ и повишаване на мотивацията чрез насърчаване на самостоятелното обучение и самооценка, включително извън класната стая.
ОУ ”Св. Паисий Хилендарски”- с. Краище участва в два проекта ,които стартираха

през 2019 година и продължават през 2020г.

Проект BG05M20P001-2.011-0001 „Подкрепа за успех“

Конкретен бенeфициент на безвъзмездната финансова помощ по процедурата

за директно предоставяне BG05M2OP001-2.011-0001 „Подкрепа за успех“ по Оперативна програма „Наука и образование за интелигентен растеж“ 2014-2020 (ОП НОИР 2014-2020), съфинансирана от Европейския съюз чрез Европейските структурни и инвестиционни фондове, е Министерството на образованието и науката.

Продължителността на проекта е 30 месеца, считано от 28.02.2019 г.

Основната цел на проекта е насочена към:

1.  Намаляване и предотвратяване на преждевременното напускане на училище и насърчаване на равния достъп до висококачествено основно и средно образование,включващо формални, неформални и самостоятелни начини на учене за повторно включване в образователната система и системата на обучение;
Специфичните цели на проекта са:

1. Да се намали броят на преждевременно напусналите училище чрез

своевременно идентифициране на системни пропуски в компетентностите на учениците и осигуряване на възможност за допълнително обучение за компенсиране на пропуските им и за повишаване на мотивацията им за успех;

2. Да се повиши професионалната компетентност на педагогическите специалисти

за оценяване на резултати от обучението посредством инструментариум за установяване на пропуските на учениците в процеса на обучението им и за подобряване на постиженията им при овладяване на ключови компетентности;

3. Да се използват възможностите на кариерното ориентиране за подкрепа на

ученици, които са в риск от преждевременно напускане на образователната система, с

оглед бъдещата им социална, професионална и личностна реализация;

4. Да се оптимизира взаимодействието на училището с родителите на учениците от

уязвимите групи и с местната общност за устойчивото задържане на учениците в училище;

5. Да се създаде мотивираща и позитивна среда за популяризиране на

постиженията, компетентностите и творческите резултати на учениците чрез участието

им в междуучилищни дейности и инициативи

ОУ „Св. Паисий Хилендарски” участва в дейности и направления ,които са застъпени в следните раздели от проекта :

Раздел ІІІ. Осъществяване на обща подкрепа за личностно развитие на учениците в съответствие с чл. 17 и 27 от Наредбата за приобщаващото образование чрез допълнително обучение по учебни предмети за превенция на обучителни затруднения и/или за преодоляване на системни пропуски при усвояването на учебното съдържание, както и към допълнителни дейности, които са пряко насочени към преодоляване на обучителни затруднения по определените предмети.

1. Клуб математика 7 клас с ръководител Фатма Шехова – учител по математика в прогимназиален етап-допълнителни обучения  с ученици от VІІ клас ,които срещат трудности в усвояване на ключовите компетентности по математика и да ги подготвим за НВО .

Раздел V. Осъществяване на обща подкрепа чрез осигуряване на занимания  по интереси за стимулиране на творческите изяви и за повишаване на мотивацията за учене – за учениците от училищата с по-ниска концентрация на ученици в риск от ранно отпадане (минимум 2% от общия брой на учениците в съответното училище), в т.ч. и тези,участващи в дейност по чл. 25

1. Клуб „Забавна математика” - 3 клас – занимания по интереси ръководител Хава Яхя – ст. учител в начален етап

2. Клуб „Млад творец”- 3 клас  в направление Изкуство и култура-ръководител Джемиле Мисанкова – ст.учител в начален етап

3. Клуб „Светът през нашите очи” - 2 клас в направление Изкуство и култура –ръководител Джемиле Моллаибрахим – ст. учител в начален етап
Проект на МОН BG05M2ОP001-2.012-0001 „Образование за утрешния ден“

Проектът е на обща стойност 104 959 178,01 лева и се финансира по Оперативна програма „Наука и образование за интелигентен растеж“, съфинансирана от Европейския социален фонд. Продължителността на проекта е 36 месеца - от 15.10.2019 г. до 15.  Дейността включва организиране и провеждане на извънкласни занимания за повишаване на дигиталната компетентност на учениците, в съответствие с Европейската референтна рамка за оценяване на дигиталните компетентности. 

      За изпълнение на дейността се сформират два вида клубове по интереси в ОУ „Св. П. Хилендарски”- с. Краище, община Белица: 

1. За допълнителни занимания по ключови дигитални умения – базови и за напреднали, в които могат да се включат ученици от I  и ІІ клас
Клуб „Стъпка по стъпка в света на компютрите“ - с ръководител Емине Ибрахим - старши учител в ГЦОУД в начален етап

2. За компютърно моделиране/кодиране, в които могат да се включат ученици от V до VII клас.

  Клуб „Компютърен свят” с ръководител Фатма Шехова – ст. учител по математика и информационни технологии в прогимназиален етап

Сформирането на клубовете по интереси по компютърно моделиране/кодиране ще започне през учебната 2020/2021 г. след като учителите преминат обучение по т. 3. 3. от дейност III по проекта. 
Специфичните цели на проекта са насочени към: усвояване на знания и умения за работа в дигиталното общество; подобряване на достъпа до образование, в т.ч. чрез използване на леснодостъпни платформи и мобилни приложения; намаляване на различията в резултатите от ученето в различните училища и населени места; модернизиране на методите и средствата за обучение; повишаване на качеството на образованието, за по-добрата дигитална подготовка на учащите се, с цел по-бърза и по-лесна реализация на пазара на труда; насърчаване модернизирането на образованието и ученето през целия живот; осигуряване на условия и подкрепа за прилагането на педагогически иновации и съвременни подходи на преподаване.
 Библиотеките на читалището в гр. Белица ежедневно се посещават от младежи на възраст от 7 до 18  години за библиотечни материали,  ползване на безплатно интернет услуги. Годишно 380 младежи посещават ТИЦ с музейна сбирка към читалището, разположени в сграда – общинска собственост,  където се организират срещи с поети, писатели, честване на годишнини и др. мероприятия, които осмислят свободното време на младите хора , достъпа им до информация. В библиотечната работа и предоставянето на информация за ученици от среден и горен курс вече активно се ползват ресурсите на специализирани български учебни Интернет портали и страници, обмяната на информация и знания в национални и международни форуми, е – ученето.  Едни от традиционните дейности на библиотеката е организацията и провеждането на “Библиотечни уроци” за най-малките читатели, чрез които се провокира интерес към четенето и търсене на нови знания и информация, както и «Работилница за сувенири“  по приложно изкуство и изработване на мартеници, които децата подаряват на инвалиди и хора в неравностойно социално положение. Вече седма година екипът на читалището организира забавни и образователни програми,  свързани с историята, бита , традициите и природата на Белица с децата и младежите дошли през лятната ваканция на гости при баба и дядо. В една от темите на лятната ваканция, която читалището представи пред децата „ Човекът важен фактор в опазване на околната среда имаше за цел да провери до колко учениците са запознати с екологията и нейното опазване. С всяка изминала година техният брой се увеличава все повече и повече, което  дава самочувствието на екипа на читалището на добри ръководители и преподаватели. С учениците от началния курс на СУ "Св. Св. Кирил и Методий" град Белица съвместно се проведе програма „Уча се „, чрез която учебната програма се преподава чрез интерактивни средства.“ Ролята на читалището е както да възпроизведе материала, така и в предметите свързани с история , география и литература да позволи на достъпен език, информация свързана с Белица и региона. От 2011г.към читалището в Белица се откри потребителски информационен център по програма "Глобални библиотеки – България". Така се постигна една от основните цели - приобщаването на хората, в т.ч. младите хора и библиотеките към глобалното информационно общество. През отчетната година в потребителския информационен център по програмата бе проведено мероприятието Лятно кино, като в продължение на няколко дни около 300 деца и младежи на възраст от 10 до 18 г. посетиха безплатно прожекции на български и чуждестранни филми.
	
	

	
	
	
	


Подобряване качеството на образованието в община Белица

Постигнати резултати:
Ежегодно в средните и основни училища  се провеждат  обучителни програми за ранно професионално ориентиране. Обучения преминават и  преподавателите от всички училища с цел повишаване на тяхната професионална подготовката. За да се отговори на новите изисквания на реформите в образованието се поставя акцент върху работата с информационни технологии и чуждоезиковото обучение. 
Учителските настоятелства  работят в посока предприемане възпитателни мерки за насърчаване  учениците  да постигат по-висока степен на образование, за недопускане на неизвинени отсъствия, чрез провеждане на разговори съвместно – педагогически съветник-родители-ученици. За социално слаби и уязвими групи, се работи съвместно, като оказват съдействие и специалистите от Дирекция ”Социално подпомагане” гр. Якоруда  – отдел „Закрила на детето”.  Предприети са мерки в посока на картотекиране на учениците в риск с превенция за задържането им в училище, изградена е постоянна комисия за задържане на учениците подлежащи на задължително обучение.
Ежегодно в средните и основни училища  се провеждат  обучителни програми за ранно професионално ориентиране. Обучения преминават и  преподавателите от всички училища с цел повишаване на тяхната професионална подготовката. За да се отговори на новите изисквания на реформите в образованието се поставя акцент върху работата с информационни технологии и чуждоезиковото обучение. 
Важна предпоставка за изграждането на висок обществен имидж на училището е приоритетно модернизиране на базата.

Проект „Реконструкция, оборудване и обзавеждане на образователна инфраструктура, включваща следните обекти: • СОУ „Св. Св. Кирил и Методий” – град Белица“

Проектът е финансиран по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” пo Програма за развитие на селските райони за периода 2014-2020 г., съфинансирана от Европейския земеделски фонд за развитие на селските райони.

Договор за безвъзмездна финансова помощ № 01/07/2/0/00417 от 12.10.2017 г. 

Срок на изпълнение: 36 месеца от 12.10.2017 г.

Стойност на проекта: 1 921 722,64 лв.

В процеса на реализация на проекта ще се осъществят дейности по проектиране и авторски надзор, изпълнение на строителство и строителен надзор по време на строителството. Ще бъде закупено, доставено и монтирано нужното реконструираната и обновена материална база оборудване и обзавеждане.

За осигуряване изпълнението на дейностите по проекта са обявени и проведени всички обществени  поръчки, като за всяка е избран изпълнител. Проведените обществени поръчки са изпратени на Държавен фонд „Земеделие“ за последващ контрол и одобрение.

Дейност 1.2. Мобилност на работната сила 

Изготвяне на програма за ранно професионално ориентиране

Професионалното ориентиране е определящо за подготовката на кадри с квалификация, съответстваща на изискванията на пазара на труда.   В община Белица професионалното образование се осъществява от ПГ „Никола Вапцаров“  гр. Белица. Според Закона за предучилищното и училищно образование  училището от 01.08.2016 г. е професионална гимназия. Обучават се ученици по следните  професии и специалности след завършено основно образование –VІІ клас:
1.   Направление: 345 „Администрация и управление“

  Професия: 345120 „Икономист“

            Специалност: 3451204 „Икономика и мениджмънт“

2.   Направление: 482 „Приложна информатика“

  Професия: 482010 „Икономист-информатик“

            Специалност: 4820101 „Икономическа информатика“ 

3. Направление: 812 „Пътувания, туризъм, и агентска дейност“

Професия: 812010 „Организатор на туристическа агентска дейност“

Специалност: 8120101 „Организация на туризма и свободното време“

4. Направление: 482 „Приложна информатика“
Професия“ 482040 „Организатор интернет приложения“

Специалност: 4820401 „Електронна търговия“
        Гимназията се е ориентирала към специалности и професии, към които е налице обществен интерес, свързан с очаквания за търсене на пазара на труда.
       Кадрите, които ще се подготвят са необходими за развитието на бизнеса и на обществото като цяло. Тези професии са търсени на пазара на труда и предполагат успешна реализация на завършващите ученици. 

       Развитието на професионалното образование в общината по специално откриването на посочените по - горе специалности и направления съответстват с основните приоритети залегнали в Общинския план за развитие, както и в другите стратегически документи за развитие на общината. 

       Освен това социално-икономическият анализ на дяловото съотношение на основните икономически сектори показва, че за в бъдеще бизнеса ще има нужда от такива кадри, които към момента са недостатъчни.

       На този етап демографските показатели са стабилни. Утвърдения план – прием на ниво община се реализира. През последните години се наблюдава завишен интерес към професионалното образование в община Белица.

       Основната  стратегическа цел е утвърждаване на Професионална гимназия „Никола Йонков Вапцаров” - гр. Белица  като модерно и конкурентно училище, способно да формира у учениците национални и общочовешки добродетели при подготовката им за социализация и професионална реализация. 
Общинска администрация - гр. Белица подкрепя дейността на училището за разширяване на професионалното образование в областта на туризма, икономиката, мениджмънта и приложната информатика. 
Осигуряване на по-лесен достъп до целеви обучения, информационни дейности, основно за земеделски и горски стопани

Общината подпомага и участва в  информационни срещи, относно стартиране на кампания  по регистрация на заявленията за подпомагане 2019 г. През 2019 година са провеждани  съвместни  срещи на земеделските производители с Директора на Областна дирекция «Земеделие» - Благоевград,  експерти от Дирекцията и от общинските служби по земеделие. Подпомогнати са земеделски стопани за кандидатстване и реализиране на проекти по ПРСР.
В общината на този етап  липсва практика работодателите да инвестират в обучението и квалификацията на младите работници и служители.

Мярка 2. Развитие на социалните услуги в Община Белица

Дейност 2.1. Социални услуги и социална инфраструктура

Реализиране на цялостна общинска стратегия за развитие на социалните услуги

Постигнати резултати:

През 2019 г. продължи социалната услуга – доставка на топъл обяд по проект „Осигуряване на топъл обяд – Община Белица 2016 г.“, Договор №BG05FMOP001-3.002-0027-C05 на обща стойност 352 569 ,00 лв., като бяха включени 520  потребителя на услугата от населените места-гр. Белица, с. Дагоново, с. Краище и с. Горно Краище, с. Бабяк, с. Кузьово и с. Лютово.
Продължава реализацията на  проект „Социално предприемачество без граници на територията на община Белица“, по Оперативна програма “Развитие на човешките ресурси 2014-2020” , сключен договор за безвъзмездна финансова помощ №  BG05M9OP001-2.010-0184-C01 , Приоритетна ос „Намаляване на бедността и насърчаване на социалното включване“, процедура BG05М9OP001-2.010 „Развитие на социалното предприемачество“, която се осъществява с финансовата помощ на Европейския социален фонд, Бенефициент - Община Белица.

Срок на договора от 21.05.2018 до 21.10.2019 г.

Назначени бяха общо 36 бр. лица. Проекта е насочен към социална и професионална интеграция на лица от уязвимите групи, чрез насърчаване на социалното предприемачество, с цел да се подобри качеството на живот и преодоляване на последиците от социално изключване и бедността на тези лица. Беше създадено Общинско социално предприятие „Озеленяване и благоустройство –Белица“ с 1 управител, 1 счетоводител и 2 технически организатори.

Бяха  проведени  мотивационни  и професионални обучения по професия „Работник в озеленяването “, специалност „Озеленяване и цветарство“ за придобиване на първа степен на професионална квалификация. 
Съгласно сключения договор трябваше да има устойчивост на проекта за 6 месеца, като от 22.10.2019. до 22.04.2020г. са назначени 16 лица.

Проектът спомогна за подобряване достъпа до заетост и преодоляване на бедността и социалното изключване чрез  осигуряване на заетост  в социалното предприятие за  период от 12 месеца. Подобряването  на уменията  и знанията  допринасе за успешното реализиране на лицата на пазара на труда, за тяхното задържане и най-вече за повишаване на възможностите им за професионално развитие.  Организирани и провеждени  бяха тренинг-обучения фокусирани върху развитието на социалните компетенции с  цел да се мотивира амбицията за независимост, себеутвърждаване, себеизява, и личностно израстване на най-уязвимата част от обществото, а именно хората със специални потребности.
Дейност 2.2. Работа с маргинализирани общности и социално уязвими групи 

Дейност 2.3. Борба със социалната изолация 

Интегриране на уязвими групи на пазара на труда чрез включване в заетост

Общинската политика по отношение на намаляване на безработицата е последователна, с предприети мерки за преодоляване на продължителната безработица, насочена към рискови групи от общината с цел придобиване на нова квалификация и осигуряване на работа.

Постигнати резултати:
      Община Белица започна изпълнението на проект „Прилагане на мерки за социално-икономическа и образователна интеграция на уязвими групи в община Белица”, № BG05M9OP001-2.018-0027  по  процедура чрез директно предоставяне на безвъзмездна финансова помощ BG05M9ОP001-2.018 „Социално-икономическа интеграция на уязвими групи. Интегрирани мерки за подобряване достъпа дo образование“ – Компонент 1

Договорът между МТСП, чрез ГД «ЕФМП», ИА «ОП НОИР» и Община Белица е подписан на 13.03.2019 г. и е на обща стойност 729 698,00 лева. Ръководителите на управляващите органи на ОП «РЧР» и ОП «НОИР» предоставят на Община Белица  безвъзмездна финансова помощ както следва:


1. По оперативна програма «Развитие на човешките ресурси» 2014-2020, Приоритетна ос 2: «Намаляване на бедността и насърчаване на социалното включване», процедура BG05M9OP001-2.018 «Социално – икономическа интеграция на уязвими групи. Интегрирани мерки за подобряване достъпа до образование» - Компонент 1 в размер на 339 736,50 лв.

            2. По Оперативна програма «Наука и образование за интелигентен разтеж», 

процедура BG05M9OP001-2.018 «Социално – икономическа интеграция на уязвими групи. Интегрирани мерки за подобряване достъпа до образование» - Компонент 1 в размер на 389 961,50 лв. за изпълнение на проект BG05M9OP001-2.018-0027 «Прилагане на мерки за социално-икономическа и образователна интеграция на уязвими групи в община Белица».

        Целите на проекта са насочени към :                                                                                         - -- Създаване на структури за активизиране на ромската общност;                                         - Подобряване адаптивността и качеството на живот на целевите групи нуждаещи се от социална подкрепа;                                                                                                                     
- Допълнително обучение по български език за деца, за които българския език не е майчин;                                                                                                                                            - Насърчаване участието на родителите във възпитателния процес;                                                                                                                        - Преодоляване на изолацията на маргинализираните групи и интегрирането им в обществото;                                                                                                                                 - Работа с родитрели без разлика от етническия им произход за разясняване ползите от образователната интеграция и приемането на различието;                                                                                                                           - Мотивиране и стимулиране на хората в риск да се справят с проблеми си;                           -      Активизиране на гражданското общество за толерантност, съпричастност и социалност към хората в неравностойно положение.
По проекта са назначени 25 лица от уязвимите групи на пазара на труда.
Срокът за изпълнение на проекта  е 22 месеца.

Продължават работата си  2-мата здравни медиатори, назначени  по проект на Сдружение „Национална мрежа на здравните медиатори“ . Лицата са от  ромски произход, които работят в посока решаване специфичните проблеми на лицата от уязвими групи и решаването им съвместно с общинска администрация.
Здравните медиатори  са участвали в обучения “Заедно срещу трафика на хора“ , с цел по-голяма информираност на търсещите работа в страната и чужбина, рисковете от въвличане в трудова експлоатация и начините за предпазване от измами на некоректни посредници и работодатели, повишаване на разпознаваемостта на проблема и подобряване на координацията между институциите и организациите, работещи за неговото разрешаване, но с фокус върху уязвимите общности, които са два пъти в по-голям риск.
През отчетната година по Регионална програма за заетост са назначени 13 лица  работници поддръжка.
Община Белица активно работи по въпросите, свързани с придобиването на професионална компетентност сред ромското население. 
През 2016 г. е внесена Концепция за приобщаване на уязвими групи по интегрирана схема „Социално икономическа интеграция на уязвими групи“ и „Интегрирани мерки за 
подобряване достъпа до образование“, като тя е съобразена с Общинския план за интегриране на ромите 2015-2020г., в изпълнение на Областната стратегия за интегриране на българските 
граждани от ромски произход , Националната стратегия на Р. България за интегриране на ромите 2012-2020г. , Националната стратегия за намаляване на бедността и насърчаване на социалното включване до 2020 и Стратегия за образователна интеграция на децата и учениците от етническите малцинства 2015-2020. Основните дейности заложени в концепцията е организиране на кампания за издирване и мотивиране на неактивни и обезкуражени лица от ромската общност за регистрация в ДБТ и включване в легалния пазар на труда. Ще бъдат проведени информационни дни за запознаване с възможности за кандидатстване по проекти за собствен бизнес, обучение на роми за подготовка и изготвяне на бизнес планове, провеждане на групови занимания за усвояване на конкретни умения и компетенции по писане на автобиография, подходи при търсенето на работа и селектирането на подходящи обяви , писане на мотивационни писма и др. По време на изпълнението на концепцията , ще бъдат наети и обучени трудови медиатори , психолози и мениджъри , които да работят с общността мотивирайки ги за регистриране в ДБТ и включването им в бъдещи програми.
В училищата и детските градини на общината не съществуват напрежение, дискриминация и езикови бариери. Всички деца, които посещават детска градина или училище, успешно контактуват на български език, въпреки че в домашна среда преобладава ромска реч. Това се дължи на факта, че въпреки етническата си принадлежност и езика, който преобладава в домашна среда или махалите, самосъзнанието на ромите е българско.
Дейност 2.4. Лица в неравностойно положение и ефективна интеграция

           Дейност 2.5. Включване в програми и мерки за заетост на хора в неравностойно
           положение. 

През 2019 год. по програма „Обучения и заетост бяха назначени  100 лица, хора в неравностойно положение.
Дейност 2.6. Достъп до качествено здравеопазване, бърза медицинска помощ и превантивно здравеопазване.
На територията на община Белица няма регистрирани и действащи лечебни заведения за болнична помощ. Болничната помощ, както и спешната медицинска помощ се осъществяват на територията на община Разлог, тъй като там е най-близката акредитирана многопрофилна 
болница за активно лечение. В Общинския план за развитие 2014-2020 г. са предвидени средства за разкриване на Център за спешна и неотложна помощ.
Освен индивидуалните практики за първична медицинска помощ  на територията на общината, в  учебните и детските заведения  има действащи здравни кабинета, като за здравето на децата се грижат 9 медицински лица – 6 медицински сестри и 3-ма фелдшери. 
Мярка 3. Развитие на възможностите за отдих и спорт в Община Белица

Дейност 3.1. Места за масов спорт и отдих
Община Белица продължава своята политика за подпомагане на развитието на спорта. 
· Проект „Изграждане на спортна инфраструктура в УПИ XX, кв. 16 по плана на с. Краище, общ. Белица“

Проектът се финансира по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” пo Програма за развитие на селските райони за периода 2014-2020 г., съфинансирана от Европейския земеделски фонд за развитие на селските райони по Договор за опускане на BG06RDNP001-7.007-0083-С01 от 07.05.2019 г. 

Срок за изпълнение: 07.05.2019 г. – 07.05.2022г.;

Стойността на проекта: 97 214,51 лв. 

В рамките на проекта се предвижда изграждането на нова площадка за футбол, волейбол и баскетбол в село Краище.

В процеса на реализация на проекта ще се осъществят дейности по проектиране и авторски надзор, изпълнение на строителство и строителен надзор по време на строителството. 

За осигуряване изпълнението на дейностите по проекта са обявени и проведени всички обществени  поръчки, като за всяка е избран изпълнител. Проведените обществени поръчки са изпратени на Държавен фонд „Земеделие“ за последващ контрол и одобрение.

· Поддържане на изградената  материално-техническа база.

Ежегодно с общински средства се поддържа в добро техническо състояние съществуващата материална база- спортна зала и стадион в град Белица, спортна зала и стадион в с. Краище;
· Финансово подпомагане от общинския бюджет на спортни мероприятия;

        Дейност 3.2. Развитие на възможностите и добрите практики за младежки спорт

         Подкрепа на спортните клубове в общината за развитие на детско-юношеския спорт

Община Белица може да се похвали с развитието на децата от  футболен клуб „Белица 2015“.  През 2019 г. броят на малките футболисти се увеличи драстично и футболния клуб разполага с две подготвителни групи. Сериозната подкрепа от страна на Община Белица, родителите на младите футболисти и целогодишните тренировки /3 пъти седмично/  помогна школата да се развие на високо ниво. 

            Подготвителните групи на футболния клуб са две – набор 2008/2009 и 2010/2011, които тренират 3 пъти седмично. Поради огромното желание на децата  за участие в спортната дисциплина – футбол се записаха  набори 2008 и 2009 за участие в първенствата в с. Струмяни и гр. Гоце Делчев. За подготвителните групи годината беше динамична. Почти всяка събота и неделя участваха в контролни мачове, национални и международни първенства и футболни турнири. С отлично представяне  приключи футболната година на набор 2009 в организирания международен турнир в гр. Симитли.

          Под мотото „Да спортуваме за здраве в ЕДЕН дестинация Белица – България (Най-добри европейски дестинации); EDEN ( European Destinations of ExcelleNce“ за трета година в Белица се проведе Националния любителски крос по планинско бягане „Мечи крос 2019″ . 
Поредното планинско бягане с маршрут от центъра на града до Парка за ре-адаптация на танцуващите мечки в България, всяка година през месец юли събира млади и опитни бегачи за да докажат себе си, да проверят и докажат своята физическа, ментална и емоционална сила, която на свой ред ги дарява с лекота, с която осъществяват поставените си цели. В мечия крос от Белица се включиха 85 бр. деца и младежи.

           През 2019 на градския стадион в Белица се проведоха два детски футболни турнира, организирани по повод празника на община Белица "С любов и вяра в общите ценности". Турнирите се проведоха, всеки в период от четири дни. Бяха изиграни общо четиридесет и два мача.
            Участваха 14 детски отбора от Белица, Банско, Гоцев Делчев, Благоевград , Долно Дряново, Дебрен и Разлог . Всички отбори  се състезаваха за „Купата на Кмета“ .. В „Седмицата на детската книга и изкуствата за деца, която всяка година се провежда в края на м. април, в състезанието „Бързи-смели-сръчни“  се проведоха щафетни спортни състезания с участието на  ученици от четвъртите класове на СУ ”Св. Св. Кирил и Методий”.
Мярка 4. Развитие на инженерната-техническа инфра​струк​ту​ра в Община Белица

Дейност 4.1. Подобряване и доизграждане на водопроводната и канализационна инфраструктура в населените места в Общината

Постигнати резултати:
По тази мярка е необходимо  предприемане на действия за рехабилитация на водопроводната и канализационна инфраструктура и изграждане на ПСОВ в населените места. Обновяването и изграждането на канализационна система е определено като приоритетен  проблем.

През 2019г. е  изпълнен обект: „Канализация село Краище, община Белица“, финансиран от ПУДООС. Изградени са  канализационни кланове: клон 36,42,43,44,45,46,54,55 на обща стойност 835 220,48 лв. с ДДС. Изпълнена е на фаза Акт обр. 15. Престои изпълнение на процедура по въвеждане в експлоатация.
Останалата част от канализацията на село Краище е финансирана с ПМС №153/28.07.2017 год. и собствени средства, изпълнена е частично.

Предприети са мерки за разширяването на наличната водопроводна мрежа в село Лютово финансирани със средства от републиканския и общинския бюджет. За изпълнението на дейностите са обявени и проведени обществени  поръчки („Изпълнение на Инженеринг - проектиране, упражняване на авторски надзор и изпълнение на СМР на обект „Изграждане на водопровод от м. Чирек до с. Лютово“ и „Избор на изпълнител за упражняване на строителен надзор по време на строителните дейности, във връзка с изпълнението на строително – монтажни работи  на обект” „Изграждане на Водопровод от м. Чирек до с. Лютово“), като за всяка е избран изпълнител. Изпълнението е на фаза издаване на Разрешение за строеж.
        Дейност 4.2. Осигуряване ефективно управление на отпадъците в Общината.

        Дейност 4.2. Осигуряване на ефективно управление на отпадъците в Общината.
Постигнати резултати:
       Продължава изпълнението на  Програма за управление на отпадъците за периода 2015-2020г. Във връзка с направените изменения и допълнения на Закона за управление на отпадъците са  приети изменения на  Наредбата за управление на отпадъците, поддържане и опазване чистотата на територията на Община Белица с Решение №833/ Протокол №54 от 30.08.2019г.

През последните години с промените в законодателството, пред местните власти се откриха разнообразни възможности за сдружаване , преобладаващата част, от които имат задължителен характер.

На 05.11.2012г. е създадено Регионално сдружение за управление на отпадъците-регион Разлог. РСО е юридическо лице със седалище Община Разлог, която е собственик на терена, върху който е изградена Регионална система за управление на отпадъците. Системата, състояща се от регионално депо и други съоръжения за третиране на отпадъци обслужва общините  Разлог, Банско, Белица и Якоруда, включени в регион Разлог, съгласно НПУО. Като водеща община в региона е определена Община  Разлог, съгласно единодушно прието решение на Общото събрание на сдружението.

Регионалното депо за неопасни отпадъци е изградено на територията на Община Разлог  в землището на с. Баня, местност „Кривосер“.

 С Решение №411 и Протокол №30 от 22.11.2017г. - Общински съвет Белица приема  Регионална програма за управление на отпадъците на територията на общините Разлог, Банско, Белица и  Якоруда за период 2016-2020г. Основното предназначение на РПУО е да осигури практически инструмент за общините в региона, който предвижда потребностите от бъдещи инвестиции за третиране на отпадъци на регионален принцип и финансовите изисквания към реализацията им.

Системата за организирано сметосъбиране на територията на община Белица обхваща 10 населени места. На този етап от 12-те населени места организирано сметосъбиране и сметоизвозване не се осъществява в село Гълъбово и с. Златарица. Основната причина е спецификата на тези населени места, като отдалеченост, разпръснатост на отделни малки махали, лоша инфраструктура и брой население –с. Гълъбово по настоящ адрес са 34 души , а с. Златарица -55 броя. За изпълнение на задълженията ни са предприети действия за закупуване на чували, които са раздадени на отделните домакинства, като извозването им се осъществява по искане на кметския наместник на съответните населени места.

Събраните отпадъци се депонират в РДНО - Разлог, местността „Кривосер“ в землището на с. Баня, съгласно сключен Договор 0102/19.07.2017г. и Анекс №167/ от 31.05.2019г. между община Разлог и община Белица.

Със заповед на кмета на общината са определени границите на районите и вида на предоставяните услуги, както и честотата на сметоизвозването за 2019г.

Сметосъбирането и сметоизвозването се изпълнява от „Мусала 2004“ ЕООД, съгласно сключен договор №140/12.09.2017г. за възлагане на обществена поръчка. Срокът за изпълнение на услугите е 36 месеца до изчерпване на средствата  по договора, считано от датата на подписване на договора.

През 2019г. депонираните количества битови отпадъци от страна на Община Белица  в Регионалното депо- Разлог  възлизат на  3326,88 тона смесени битови отпадъци /код 20 03 01/.

Съгласно Протокол от 26.07.2019г. на  Общото събрание на Регионалното сдружение за управление на отпадъците за регион Разлог“ е взето Решение №3 за закупуване на съдове за разделно събиране на отпадъци/биоразградими/, извън задълженията на организациите по оползотворяване на масово разпространени отпадъци за нуждите на Община Белица  в размер на 10 600лв.  
Зимното поддържане и снегопочистване се извършва Обединение „ БЕЛИЦА-2017“ ДЗЗД 
гр. Белица, с Договор № 101/07.07.2017 год.
За изпълнение на Наредба за излязлото от употреба електрическо и електронно оборудване, съгласно сключен Договор № 63/27.08.2012г. с „ЕКОБУЛТЕХ” АД за събиране, транспортиране, временно съхраняване и предаване на излязло от употреба електрическо и електронно оборудване през 2019 г. бяха предадени отпадъци от екрани, оборудване, част от което са екрани с повърхност, по-голяма от 100см² общо 300кг., малки уреди -45кг. и информационно-технологично и телекомуникационно оборудване – 16кг. 

През месеците май и октомври 2019г. в общинския център гр. Белица са  проведени съвместни акции организирана от „ЕКОБУЛТЕХ” АД, Община Белица и „Хефти Металс“ ЕООД.
За изпълнение изискванията на Наредбата за излезлите от употреба моторни превозни средства /ИУМПС/, в сила от 25.01.2013г., община Белица има сключен договор с „Българска рециклираща компания” АД,  за организиране разделното събиране и оползотворяване на отпадъци от МПС. Със Заповед на Кмета на общината е определена площадка за събиране на излезлите от употреба МПС. За 2019год. няма предадени излезли от употреба МПС.

На територията на Община Белица през 2019г. не е изградена площадка /лица притежаващи необходимите документи по чл.35 от ЗУО, за изкупуване на битови отпадъци от населението и/или събиране и съхранение на разделно събиране и съхраняване на разделно събрани отпадъци от домакинствата. Изискването е задължително за населени места над 10 000 жители. По преценка на общината и при наличие на финансов ресурс за в бъдеще може да се осигури площадка за безвъзмездно предаване на едрогабаритни и други разделно събрани битови отпадъци.
Продължава изпълнението на Договора между Община Белица и организацията „Екопак България” АД от 23.01.2017г. за разделно събиране на отпадъци от опаковки в цветни контейнери. Дейностите по транспортиране на разделно събраните отпадъци  от опаковки до площадка за предварително третиране, както и последващо третиране на отпадъците се извършва от „Унитрейд Благоевград“ ЕООД на площадка, находяща се в  Благоевград.

Договора влиза в сила от 17.04.2017г. като  на територията на община Белица са разположени  общо 20 контейнера тип „Иглу“ с общ обем 90 000 м³, което е в съответствие с минималните критерии по чл.24 и при спазване изискванията по чл.25 на Наредбата за опаковки и отпадъци от опаковки.

Създадената система за разделно събиране на отпадъци от опаковки, образувани в домакинствата, административните учреждeния, търговските и промишлени обекти на територията на 3 населени места на общината използва контейнери за събиране на отпадъци от опаковки-тип „Иглу“ - сини, жълти и зелени с общ обем на разположените  контейнери в една точка от 4500 литра.

Разпределението на контейнерите по населени места е следното:

• Град Белица - 9 „трицветни точки“ ;

• Село Краище - 7 „трицветни точки“;

• Село Горно Краище - 4 „трицветни точки“

  Контейнерите се обслужват по график, като сините и жълти контейнери се извозват

  един път месечно, а зелените един път на шест месеца.

  Общо депонирани отпадъци в РДНО –гр. Разлог е  1399,0 кг отпадъци от механично

  третиране на отпадъците/код 19 12 12/.
По Проект от Национална кампания „Чиста Околна среда“ е изградена Градинката –да я пресъздадем, отново оживим и заедно с младите озеленим. Градинката е в гр. Белица ,ул. “Владимир Поптомов“. Общата стойност е в размер на 8289.00 лв. без ДДС.
Дейност 4.3. Развитие и доизграждане на съвременни комуникационни мрежи 
Постигнати резултати:
 
Дейност 4.4. Осигуряване на енергийна сигурност, качествено електроснабдяване и енергийна ефективност

Обследване на общинските сгради за ЕЕФ

Внедряване на ЕЕФ мерки на общинските сгради
По  проект „Прилагане на енергоспестяващи мерки в административната сграда на община Белица“, с кредитор Фонд „Енергийна ефективност и възобновяеми източници“.

· Проект „Реконструкция на общински сгради, в които се предоставят обществени услуги, с цел подобряване на тяхната енергийна ефективност на територията на община Белица“

Проектът се финансира по мярка 7 „Основни услуги и обновяване на селата в селските райони” пo Програма за развитие на селските райони за периода 2014-2020 г., съфинансирана от Европейския земеделски фонд за развитие на селските райони по Административен договор № BG06RDNP001-7.008-0041-С01 от 08.11.2019 г. и Анекс № BG06RDNP001-7.008-0041-С02 от 31.01.2020 г. към Административен договор № BG06RDNP001-7.008-0041-С01 от 08.11.2019 г.

Срок за изпълнение: 08.11.2019 г. – 08.11.2022 г.;

Стойността на проекта е 162 759,26 лв. 

В рамките на проекта се предвижда реконструкция на общински сгради, в които се предоставят обществени услуги, с цел подобряване на тяхната енергийна ефективност на административна сграда село Кузьово и административна сграда село Орцево, територията на община Белица

В процеса на реализация на проекта ще се осъществят дейности по проектиране и авторски надзор, изпълнение на строителство и строителен надзор по време на строителството. 

За осигуряване изпълнението на дейностите по проекта са обявени обществени  поръчки, като предстои избран изпълнител. 

Дейност 4.5. Развитие и поддържане на качествена транспортна инфраструктура

Постигнати резултати:
През 2019 година в община Белица са предприети мерки за подобряване на наличната транспортна инфраструктура и разширяването й и са извършени следните ремонтни дейности, финансирани със средства от републиканския и общинския бюджет, засягащи инфраструктурата на територията на общината, както следва:

· Основен ремонт  и  текущ ремонт и поддържане на общинските пътища и улици на територията на община Белица за периода 2016-2019 г. на стойност 533 853,73лв. - целеви средства от Държавния бюджет на Република България с Постановления на Министерски  съвет № 165/07.08.2018 г.:
· Улица „Деветнадесета“ в село Краище

· Улица „Двадесета“ в село Краище

· Улица от началото на село Бабяк до ОК 34 в село Бабяк

· Улица от центъра на село Черешово до махала „Ендяковци“ в село Черешово

            Обектите са изпълнени.

· Ремонт и асфалтиране на улица „Митко Саев“ в град Белица, община Белица на стойност 100 000,00 лв. - средства от общинския бюджет, съгласно инвестиционната програма за 2019 г. на община Белица.

· улица „Митко Саев“ от ОК 331 до ОК 410

За осигуряване изпълнението на дейностите е обявена и проведена обществена  поръчка, като е избран изпълнител. Обектът е изпълнен.

· Ремонт на улици в населените места в община Белица на стойност 132 529,20 лева -  целеви средства от Държавния бюджет на Република България с Постановления на Министерски  съвет № 165/07.08.2018 г.

· улица Никола Вапцаров в  гр. Белица

·  улица в с. Горно Краище  от ОК 20 до ОК 102 по ПУП – ПР на с. Горно Краище 

· улица в с. Орцево,  община Белица.

За осигуряване изпълнението на дейностите е обявена и проведена обществена  поръчка, като е избран изпълнител. Обектите са изпълнени.  

· „Изпълнение на инженеринг (вкл. работно проектиране, строително – монтажни работи и авторски надзор) за изграждане на улично осветление в местността „Гарата“, община Белица“ на стойност 92 040,00 лева - средства от общинския бюджет.
Целта на проекта е изграждане на ново улично осветление в местността „ Гарата", землище на гр. Белица. 

За осигуряване изпълнението на дейностите са обявени и проведени всички обществени  поръчки, като за всяка е избран изпълнител. Проектът е на фаза издаване на Разрешение за строеж.
През 2019 година продължава реализирането на проекти по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” пo Програма за развитие на селските райони за периода 2014-2020 г., съфинансирана от Европейския земеделски фонд за развитие на селските райони, както следва:
· Проект „Реконструкция и рехабилитация на улична мрежа в населените места на община Белица“
Договор за безвъзмездна финансова помощ № 01/07/2/0/00481 от 12.10.2017 г. 

Срок на изпълнение: 12.10.2017 г. - 12.10.2020 г.

Стойност на проекта: 1 861 618,09 лв.

Проектът е в процес на изпълнени.

·  „Реконструкция на улична мрежа в град Белица, общ. Белица“
„Реконструкция на ул.“ Иван Алексов“
 „Реконструкция на ул.“ Даме Груев“
 „Реконструкция на ул.“ 9-ти септември“
 „Реконструкция на ул.“ Равен“
„Реконструкция на ул.“ Симеон Кавракиров“

· „Реконструкция на улична мрежа в село Бабяк, общ. Белица“ 

„ Реконструкция на улица.“О.Т 124 до О.Т 35“, с.Бабяк, общ.Белица ;
 „ Реконструкция на улица.“О.Т 56 до О.Т 45“, с.Бабяк, общ.Белица ;
„ Реконструкция на улица.“О.Т 36 до О.Т 110“, с.Бабяк, общ.Белица ;
·  „Реконструкция на улична мрежа в село Дагоново, общ. Белица“

„ Реконструкция на улица.“О.Т 42  до О.Т 44“, с.Дагоново, общ.Белица ;
· „Реконструкция на улична мрежа в село Краище, общ. Белица“

 „ Реконструкция на улица.“20-та “, с.Краище, общ.Белица ;
„ Реконструкция на улица.“162а до 134 “, с.Краище, общ.Белица ;
„ Реконструкция на улица.“221 до 110а “, с.Краище, общ.Белица ;
· „Реконструкция на улична мрежа в село Горно Краище, общ. Белица“

„ Реконструкция на улица.“41 до 19 “, с.Горно Краище, общ.Белица ;
„ Реконструкция на улица.“23 до 59 “, с.Горно Краище, общ.Белица ;
„ Реконструкция на улица.“113 до 192“, с.Горно Краище, общ.Белица ;

· Проект „Реконструкция и рехабилитация на общински пътища: „BLG1020 / II - 84, Якоруда - Разлог / жп гара Белица - Краище - Лютово - Бабяк – Орцево”, „BLG1021 / III - 8406 / Белица - лет. Семково”, „BLG1024 / BLG1020, жп гара Белица - Лютово / Краище - Горно Краище” на територията на община Белица”
Договор за безвъзмездна финансова помощ № 01/07/2/0/00422 от 19.09.2017 г. 

Срок на изпълнение: 19.09.2017 г. - 19.09.2020 г.

Стойност на проекта: 5 624 114,03 лв.
 Проектът е в процес на изпълнени.

·  „Реконструкция на път BLG 1021 Белица-Семково от км 0+000 до км. 6+300” – част Електро”; 

· „Изграждане на бетонова канавка на общински път “BLG 1024/BLG 1020, жп гара Белица – Лютово/-Краище – Горно Краище; 

· „Реконструкция и рехабилитация на общински път „BLG1020 II-84, Якоруда –Разлог/ жп гара Белица – Краище – Лютово – Бабяк – Орцево”;

· „Реконструкция и рехабилитация на общински път „BLG1020 II-84, Якоруда –Разлог/ жп гара Белица – Краище – Лютово – Бабяк – Орцево” – част Електро;

· „Изграждане на бетонова канавка на общински BLG 1024/BLG 1020 път  жп гара Белица – Лютово/-Краище – Горно Краище – част Електро;

· „Реконструкция на път BLG 1021 Белица – Семково от км 0+000 до км. 6+300”.
Дейност 4.6. Подобряване и поддържане на дребномащабната инфраструктура в 
общината
Корекция на реки в урбанизираната територия на гр. Белица
Доизграждане на инфраструктура за предотвратяване на наводнения от р. Места в с. Дагоново и с. Краище 
През 2019 год. са извършени ремонти на напоителни канали в община Белица, ремонт на полски и горски пътища .
Мярка 5. Запазване и развитие на природното, културно и историческо наследство в Община Белица

Дейност 5.1. Запазване и развитие на природните дадености и биоразнообразието.
Основната цел на Община Белица относно природните дадености и биоразнообразието и през 2019г.  е да се запазят завинаги в полза на обществото комплекси от саморегулиращи се екосистеми и присъщото им видово разнообразие, местообитания на редки и застрашени видове и съобщества, характерни и забележителни пейзажи и обекти на неживата природа, които имат световно значение за науката и културата.
Съгласно Закона за защитените територии (ЗЗТ) на територията на Община Белица попада един Национален парк „Рила“, който е най-големият национален парк в България, обявен със Заповед №114 от 24.02.1992 г., ДВ бр. 20/1992.  
Северната част на община Белица, включително и територията на КК „Семково“ е разположена в територията на Национален парк "Рила" с площ 81046.0 ха, като 4497 ха са в общината. 
Територията на НП “Рила“ съвпада изцяло с териториите на Защитена зона BG0000495 „Рила“ за опазване на природните местообитания и на дивата флора и фауна и защитена зона BG0000495 „Рила“ за опазване на дивите птици .Участък „Белица“ съхранява биоразнообразие с международна значимост. Фаунистичното му богатство е неразделна част от това на НП „Рила“. Теренните и анкетни проучвания в участъка, доказаха значението на тази територия за съхраняване на разнообразието от едри бозайници, тук са съсредоточени най-стабилните запаси и находища на дива коза, елен, дива свиня, вълк. Дивата коза фигурира не само в Червената книга на България като застрашен вид, но и в световната листа като световно полузастрашен подвид. В този участък се намира Сухото езеро, което е едно от малкото местообитания на глациалния реликт алпийски тритон. Други глациални реликти в този район са живородния гущер и усойницата. По билото на върховете „Вапата“ и „Чемерна“ минава границата на най-големия резерват на Балканския полуостров – „Централен рилски резерват“. Най-северната част  от участък “Белица“, непосредствено до резервата, на практика представлява естествена контактна зона, чиято функция е понижаване на фактора безпокойство до минимум. Това изключително видово разнообразие определя висока консервационна значимост на участъка.

Територията на НП“Рила“ включва най-защитените от въздействието на човешката дейност екосистеми. Най-представителните са от смърч и ела, а съчетанието с ендемичната бяла мура, както и с клека. Разнообразието на хабитатите определя важното място на парка като част от европейската екологична мрежа „Натура 2000“. По-голямата част от селищата в общината са разпръснати във високопланинската част на Западните Родопи – район, който поради изключителното си биоразнообразие и бореални гори е признат за Местообитание от световно значение и е включен в Световните екорегиони и е вписан като Хабитат за опазване от Европейска значимост.
Разработване на план за опазване и възстановяване на биологичното разнообразие на защитените територии.
През отчетната година не е разработен.

Дейност 5.2. Запазване и популяризиране на културното и историческо наследство 

На територията на община Белица са разположени множество паметници на културата. Между тях с атрактивна туристическа стойност са светилищата на тракийското племе беси. Те са разположени на високи, изолирани, скалисти възвишения, между които има визуална връзка. Най-значимото от тях е тракийското светилище при с. Бабяк, проучено чрез редовни археологически разкопки. Хората са посещавали това свещено място в продължение на почти 15 века - от времето на Троянската война чак до проникването на християнството по тези земи. Белица е богата на исторически паметници с местно значение, църкви, параклиси, живи етнографски обекти. Между тях трябва да се отбележат църквата “Св. вмч. Георги” – Белица- 1835; Първата църква на Св. Димитър в пиринския край 1640-1670 г., музей - единствения общоисторически музей разположен по-поречието на горна р. Места, читалището, валевиците, запазената  „Ланкова“ ковачница. В община Белица по неповторим начин се преплита културата на българи, турци, българо-мохамедани и роми. Това ражда неповторим фолклор, съчетал различни обичаи, религия, история и неповторима природа. 
Нематериалното културно наследство има голям потенциал за привличане на туристи със значителни културни събития. В община Белица се организират различни културни събития през цялата година. За да могат да се привличат туристи, освен през летния сезон чрез представяне на нематериалното културно наследство,  туристите трябва да имат и подходящи условия. Остарялата материална база на читалище „Георги Тодоров 1885„ не можеше да осигури  нормално представяне на нематериалното културно наследство.
Постигнати резултати:
· В рамките на  трансграничния проект се осъществи  "Възстановяване на обекти с историческо и културно значение и опазване на материалното и нематериално културно наследство в Белица и Македонска Каменица" завърши първият етап от  основен ремонт на старата и красива сграда на  читалище „Георги Тодоров 1885„ – Белица. Възложители на проекта са Община Белица и читалището.

· От  м. септември 2019 г. тече изпълнението на проект „Културен мост през вековете“ с финансовата подкрепа на Европейската програма  от INTERREG-IPA - България - Република Северна Македония. Водещ партньор – читалище „Георги Тодоров 1885“ в  партньорство с Център за развитие на Източен планов район със седалище Щип Северна Македония. Проектът  „Културен мост през вековете“ ще се реализира в рамките на 22 месеца и обхваща общо 14 дейности свързани с :

Рехабилитация на читалището  в Белица – етап 2, -  вътрешни ремонтни работи - подови настилки, водоснабдяване и канализация, отопление, електрически системи , ПБЗ и др. и оборудване на сградата със съвременно обзавеждане, изграждане на платформа в читалището и рампа за хора с увреждания.
           Много важна част от този проект са образователните програми за изграждане на
           капацитет на местния човешки ресурс /общински служители, читалищата от общината,
           местния туристически бизнес/.
Обучение за туристически водачи с фокус върху културните забележителности, етническите, местните традиции и начин на живот и наличните туристически услуги и принципите и практиките за хигиена и безопасност за организиране на културни обиколки и за удовлетвореност на  гостите. Обучените туристически водачи ще получат сертификат от Скопския университет тъй като преподавателите в темите ще са от Скопие.

Управление на културни събития и Управление на културното наследство. По темите  ще бъдат обучени  20  човека от читалищата в община  Белица и хора от общинската администрация в чийто ресор са туризъм , култура , образование, спорт – както  и местни предприемачи в туризма. 

Разработване на промоционален клип за представяне на културното и природно наследство на Община Белица. В НЕГО  ще бъдат представени културни и природни туристически обекти, включително и нематериално културно наследство на Белица (фолклор, музика и традиции).

Провеждане на тридневни семинари, в Щип и в Белица посветени на управлението на двете трансгранични  дестинации за представяне на управленските структури, ръководени от местните власти, отговарящи за развитието на туризма, неправителствените организации и организациите за подкрепа на бизнеса в туристическия сектор, включително местните търговски представители и занаятчии.

За популяризиране на уникалното културно и природно наследство на Източния регион ще бъде организирани  панаири  на туризма в Белица и в общините  Делчево, Виница и Кочани. Панаирът ще представи културата и природното наследство на община Белица - и съществуващата туристическа оферта, като нематериалното културно наследство ще бъде представено чрез излъчване на 3D видео картиране  и други клипове, свързани с фолклора, музика и други културни особености.

С цел популяризиране на материалното и нематериалното културно-историческо наследство на Община Белица ще бъде осигурено едно информационно електронно табло (инфо киоск). Информационното електронно табло ще съдържа цялата информация за културно-историческото наследство на община Белица. И ще бъде разположен във фоайето на читалището за лесен достъп на гостите на Белица и жителите на общината.

Предвидено е и Развитие на уеб платформа за археологическия  и културен туризъм.

В края на проекта ще бъдат организирани заключителни събития с представяне на резултатите от проекта с  промоция на рехабилитираните  църква  "Свети Власие" , археологическия обект ИСАР и читалище „Георги Тодоров 1885“ с промоционално шоу за 3D видео картиране  в Щип и  в Белица. По време на събитието ще бъде популяризиран постигнатия резултат от проекта

· В изпълнение на проект  „Предприемачество с планински релеф! Насърчаване на младежката инициативност към иновации и трансформации.“ Тематична област: Младежко предприемачество на Сдружение ВИА СИВИК – София, основен  партньор НЧ „Георги Тодоров-1885“- Белица, бяха  обучени 25 бъдещи млади предприемачи в областта на туризма от община Белица, които усъвършенстваха собствените си личностни умения – лидерски, презентаторски. Поемане на отговорност и риск, ефективно комуникиране, преодоляване на страха от грешки и др., необходими за да бъдат успешни като автономни икономически фактори.
· През 2019 г. бе извършено реновиране на валевиците Белица и кк“Семково“ – атракция за туристопотока. В Семково са изградени и места за отдих с барбекю в услуга на туриста.

· Участие в международното туристическо изложение СМТ- Щутгард, Германия (12.01- 20.01.2019г.) за представяне и популяризиране на българските EDEN дестинации и на инициативата EDEN на Европейската комисия в рамките на националния щанд на Министерството на туризма Българските ЕДЕН дестинации бяха представени на международното туристическо изложение СМТ- Щутгард, Германия, което се проведе в периода 12.01-20.01.2019 г. Участието в това събитие е част от цялостната кампания за промотиране на EDEN дестинациите, включена в обхвата на проект „Комуникационна кампания за популяризиране на дестинациите ЕДЕН в България – III издание“ (BG EDEN Campaign III) на Министерство на туризма. Международното туристическо изложение СМТ-Щутгард, Германия е сред най-значимите туристически изложения в Германия. Предвид засиления интерес към България като туристическа дестинация, българският щанд се посети от голям брой посетители на изложението. На изложбеното място, предоставено за проекта се представиха различни рекламни материали, в т.ч. дипляни, брошури, картички и магнити, разработени за целите на проекта, с които се представят ЕДЕН дестинациите от България.

· В изпълнение на проект на Министерство на туризма за популяризиране на ЕДЕН дестинациите в България, в конкурса за рисунка „Моята ЕДЕН дестинация“ , масово се включиха почти всички училища на територията на община Белица.  Третото място в националния конкурс  зае  Емине Дрангова, на 14 години от гр. Белица, чиято творба изобразява момиче от дестинация Белица. Рисунката от конкурса ще бъде използвана за изработване  на пощенски картички и магнити, които ще се разпространяват у нас и в чужбина. По този начин ще се рекламира ЕДЕН туристическа дестинация- Белица.
· Представяне на българските ЕДЕН дестинации на щанда на Министерството на туризма на изложение „Ваканция и Спа Експо“ (14-16 февруари 2019 г.) В рамките на проект „Комуникационна кампания за популяризиране на дестинациите ЕДЕН в България – трето издание“, българските ЕДЕН дестинации в това число и Белица , бяха представени по време на изложението „Ваканция и Спа Експо“ в София, което се проведе от 14 до 16 февруари 2019 г. в София.

· Представяне на българските ЕДЕН дестинации на щанда на Министерството на туризма на изложение TTR Румъния, 21.02.-24.02.2019 г. Министерството на туризма представи българските ЕДЕН дестинации по време на международното туристическо изложение TTR в Букурещ (21-22 февруари 2019 г.). Посетителите на изложението имаха възможност да се запознаят с всички 17 ЕДЕН дестинации в България и да получат повече информация за инициативата. В рамките на българския щанд бяха разпространени рекламни материали – рекламни брошури, магнити и пощенски картички.

· С цел популяризирането на природният феномен – Белица и привличане вниманието на туристопотока към туристическата дестинация и през 2019 година на 15  юли се проведе националния крос по-планинско бягане.  Да спортуваме за здраве в ЕДЕН дестинация Белица е мотото на националния крос по планинско бягане „Мечи крос”, който се провежда всяка година под патронажа на кмета на община Белица, Сдружение с нестопанска цел „ПЛОВДИВ БЯГА”, Международната организация за защита правата на животните „Четири лапи“ и читалище „Георги Тодоров-1885“.
· По - програма „Българските библиотеки – съвременни центрове за четене и информираност” 2019 в библиотеката при читалище „Пробуда 2011 “ постъпиха 192 т. нови книги от които художествена литература, книги от библиотека за ученика и детска художествена литература. С новите заглавия,  се постигна добър баланс във фондовете на отделите и в съдържателно отношение.
· Читалищната общо-историческа  музейна сбирка е на разположение на своите посетителите през цялата година . Тя е разположена в собствена сграда в 7 отдела археология, възраждане, съвременна Белица, художествена галерия, етнография, изложба-базар на местни занаяти., картинна галерия  - изложба от 28 платна посветена на Цар Борис I. Учениците  от двете средни училища в Белица и селата Бабяк и Горно Краище редовно провеждат своите извън класни учебни занимания  по българска история, история за родния край, бит и традиции , местни занаяти , екология и др. През 2019 г. историческия музей с туристически информационен център към местното читалище са посетени от 580 бр. посетители от България и чужбина.

	 


	

	


Дейност  5.3. Развитие на културно-масови мероприятия 

Постигнати резултати: 
Културния календар на община Белица в който са включени културно-масовите мероприятия се организират в рамките на календарната година. Календарът има за цел да осигури достъп на гражданите и гостите на града до разпознаваеми и утвърдени събития : Фестивали, културни и туристически събития , с висока художествена и културна стойност, които формират облика на Община Белица и на Република България. Календарът на културните събития  обхваща  прояви, свързани с отбелязването на значими национални, международни, и местни празници, годишнини, събития и дейности, организирани от общинската администрация, кметствата, читалищата и браншови организации, които подпомагат популяризирането на българската култура и туристическите дадености на дестинацията. 

Читалището е основен организатор на всички празници и събития на местно и общинско ниво. Културния календар на събитията в община Белица се изготвя от читалището и се изпълнява съвместно с Община Белица, читалищата в общината и училищата. 
През 2019 год. са проведени следните мероприятия:

      КУЛТУРНИ СЪБИТИЯ С МЕЖДУНАРОДНО УЧАСТИЕ :

· Зимен празник Белица – Семково 2019 . Културно развлекателна програма с участие на местни, регионални  състави и изпълнители и от Северна Македония. Спортни състезания „За купата на кмета“ 2019

Празник на община Белица „С любов и вяра в общите ценности“. Двудневен празник на община Белица и с международно участие :

Детски футболен турнир Пехливански борби с участие на местни и национални борци

Културно-развлекателна програма :

Сцена на талантите :

С участие на местни, регионални, национални  международни групи в областта на   фолклора и на забавната песен и танц

Конкурс :

„Пъстра трапеза“ – изложба от местни кулинарни специалитети

Щандове на открито от  еко и земеделски продукти – „Произведено в Белица“

КУЛТУРНИ ПРОЯВИ С НАЦИОНАЛНО ЗНАЧЕНИЕ :

Богоявление  Йорданов ден – Църковен и граждански ритуал- „Хвърляне на кръста в р. Вотръчка“

181 години  от  рождението на Христо Ботев, 

Презентация «Ботев – един от най-великите българи»  литературно четене за живота и творчеството  на поета –революционер

Ден на родилната помощ 

Културна програма с участие на художествено-творчески колективи при читалището в Белица , извършване на ритуала „поливане“ на акушери и лекари. Даване име на новородено в ритуалната зала на общината

146 г. от обесването на Апостола на свободата Васил Левски

Презентация за живота и делото на Апостола на Свободата, Общоградско тържество с  полагане на венци и цвета пред паметната плоча на Васил Левски с  рецитал   от СУ» Св. св.Кирил и Методий.


Ден на любителското творчество - Ден на самодееца
Празнична увеселителна вечер за самодейците към читалищата от Общината

Награждаване на заслужили самодейци за дългогодишна творческа дейност
Мартеницата-символ на българските традиции, символ на пролетта
Благотворителна изложба на мартеници, изработени от деца и ученици от детските градини , училищата и читалищата с активното участие на кръжока „Деца пазят
природата и традициите”- Белица-подаряване на мартеници на хора в неравностойно  положение.


141  години от Освобождението на България от османско иго

Тържествено събрание – концерт, полагане на венци и цветя пред паметниците на падналите жертви за свободата на България, тържествен ритуал запалване на „ Огън на свободата” с пироефекти/заря/,  изложби, викторини , есета с тема „ Героизма на 19-те  беличани- опълченци от Белица в боевете при „Шипка
Международния ден на жената
Кулинарна изложба приготвена от беличанката, празнична-културно-развлекателна програма за жени пенсионери
Седмица на гората 

„История и традиции в грижата за бъдещето на гората” на Белица

Залесително мероприяатие , конкурс за   рисунка, есе, стихотворение, акции за почистване на зелените площи в Белица
Седмица на детската книга и изкуствата за деца . Мото»Чети за да знаеш»

Литературни, певчески, културно-масови и спортно-развлекателни изяви и игри


Великденски празници 

Общоградско тържество, Концерт от самодейни-творчески колективи от читалищата в общината и професионални гост изпълнители

Гергьов ден. Общоградско тържество, Концерт от самодейни-творчески колективи от читалищата 
Ден на библиотекаря

Беседа : „Обществената библиотека възможност за учене през целия живот”, Презентация :  „Библиотеката решаващ фактор за развитие на дигиталните умения на младите хора“

Национален крос по планинско бягане „Мечи крос” За купата на Кмета
Маршрут -  център град Белица до Парка за танцуващите мечки. Две дистанции : на 7,2 км. и 12.7 км. Стартът е пред община Белица "

Международен ден на музеите

Отворени врати за посетители. Презентация „52 години историческа музейна сбирка при читалище „Георги Тодоров1885“


Ден на славянската писменост и култура

Тържествено честване с  манифестация, Културна програма


Ден на Ботев и падналите за свободата на България
Тържествена заря -  проверка


Ден на билките - „Еньов ден” „Лечебната сила на билките „  с участие на  кръжок „Деца пазят природата и традициите”, ДНП „Рила” – Благоевград


Народен събор „Света Богородица”

Културна програма с участие на художествено-творческиви  колективи от Белица

Ден на Съединението „Ролята  и значението на съединението за България”

 Лекционни беседи, фото изложба


Откриване на учебната 2018/2019  година Празник на училищата от общината  - „Здравей училище – здравей първокласник”.


Ден на народния  будител

Читалищата и библиотечната дейност в основата на духовното усъвършенстване на нашия народ.Съвременният български будител-лекционна беседа,Презентация „Народните будители на 21 век”. Изложба от фотоси – „Народните будители  на България”

116 години - Илинденско– Преображенско въстание

Полагане на венци и цветя пред паметника на „Илинденци" ,лекционна беседа
Коледни и новогодишни  празници  

Културно развлекателни програми , изложба-базар на сурвачки, сувенири и местни кулинарни специалитети,  Пресъздаване на обичай “Коледуване” , Конкирси : за най-добра Коледно-новогодишна украса  , за  „Моето вино е най - доброто

КУЛТУРНИ СЪБИТИЯ С РЕГИОНАЛНО И МЕСТНО ЗНАЧЕНИЕ :

«Нащо гаро, най-големо»

Всяка година на Сирни Заговезни, Прощалната неделя преди Великия пост, в Белица се палят огньове „гаро”. Подготовката за „гарото” е емоционална, преминаваща в трескава надпревара за организиране и натрупване на най-голяма клада „гаро” от хвойна в най-високите части на кварталите в града.
Приоритет на  журито , определено от кметът на община Белица е  за най-голямо „ЕКО ГАРО”,  както и за "ГАРО" по височина и големина. За целта община Белица е осигурява   парични награди.


Рамазан Байрам и Курбан Байрам

Празничени концерти  с  участие на самодейните творчески колективи и гост изпълнители

«На гости при баба и дядо»

Забавно лято в библиотеките и ТИЦ към читалището

Организирани мероприятия с децата и младежите на Белица в областта на културно-историческото наследство,екологията , информационните технологии, знания за родния край,рисуване, спортно-развлекателни игри.


Мичман Тодор Саев – български военен революционер 1872-1903. Живот и дело на мичмана родом от Белица. Публична дискусия- кръгла маса.
Дейност 6.2. Интегриран подход 

Приоритетна ос II. Развитие на устойчива икономика в Община Белица
Мярка 1. Развитие на устойчива икономика в Община Белица

Дейност 1.1. Създаване и развитие на класически и съвременни форми на заетост

Дейност 1.2. Стимулиране на предприемачеството и иновациите в общината

Дейност 1.3. Развитие на Клъстери и Бизнес мрежи в подкрепа на икономиката
Насърчаване на кооперирането между местните дърводобивни фирми чрез привличане на инвеститори

Дейност 1.4. Привличане на стратегически инвеститори

Изготвяне на инвеститорски профил на общината

През 2019 год. продължава изпълнението на  проект „Предприятие за преработка на плодове и зеленчуци и закупуване на технологично оборудване в с. Дагоново ,  по Програма за развитие на селските райони , в Мярка“  Инвестиции в преработка /маркетинг на селскостопански продукти/“ . Бенефициент по проекта е „Био органик България“ ЕООД,  на обща стойност 5 821 603,91 лв. В средата на годината започна дейността си предприятието за преработка на плодове и зеленчуци, като през летния сезон бяха назначени около 200 лица от най-уязвимите групи на пазара на труда.
Постигнати резултати:

 През 2019 год. община Белица подкрепя и оказва съдействие за реализиране на инвестиционни намерения на предприемачи, земеделски производители, фермери в рамките на законовите и подзаконови нормативни актове.
	

	


         Мярка 2. Развитие на селското и горското стопанство в Община Белица 

Дейност 2.1. Създаване и развитие на информационни системи в подкрепа на селскостопанските производители 

Дейност 2.2. Диверсификация дейността на селскостопанските производители 

Постигнати резултати: 

През стопанската 2019/2020 година са отдадени под наем на земеделски производители и фермери от общината – общо 6680  дка  земи  общинска собственост, начин на трайно ползване- пасища, мери, ливади и ниви за осъществяване на проекти- отглеждане на лавандула, зеленчукови култури и др. Издадени са положителни становища на млади фермери, подали проектни предложения по ПРСР.   
През 2019 год. са отдадени общо 3234 плътни куб. м дърва за местното население, сключени са общо 20 договора с фирми.
През 2018-2019 година община Белица е кандидатствала и одобрена с проект: „Инвестиции за възстановяване на щети по горите от горски пожари в землището на общ. Белица, област Благоевград“ по подмярка 8.4 „Възстановяване на щети по горите от горски пожари, природни бедствия и катастрофични събития“ по Програма за развитие на селските райони. Проектът е на фаза подписване на административен договор за предоставяне на безвъзмездна финансова помощ с Държавен фонд „Земеделие“.
Мярка 3. Развитие на леката промишленост в Община Белица

Дейност 3.1. Стимулиране развитието на лека промишленост
Дейност 3.2. Развитие на сътрудничеството Образование – Бизнес 

Мярка 4. Правене на съвременни политики и междуобщинска координация за подобряване
 качеството на живот в община Белица

Дейност 4.1. Координирани политики

Дейност 4.2. Интегриран подход 
Приоритетна ос III. Развитие на туризма в Община Белица

Мярка 1. Изграждане на техническата, комуникационната и прилежаща инфраструктура към туристическите обекти в общината

Изграждане и обновяване на инфраструктурни обекти и съоръжения

Изграждане / обновяване на туристическа инфраструктура, съоръжения и атракции за посетителите; 

Обособяване на терен за Ваканционно селище в курорта «Семково» и Западни Родопи
Информационно обозначаване на важните обекти в Белица и общината .
Постигнати резултати:
Туристически обекти :

Валевиците в Белица - туристически продукт, ремонт на валевиците – туристически обект , съоръжение за изпиране на черги.

Търговски обект Атракционно съоръжение- обща площ 987,50 кв.м инвеститор „Планински парк – Белица “ЕООД.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 
Мярка 2. Стимулиране развитието и диверсификацията на общински и регионални туристически продукти

Стимулиране и привличане на инвеститори за развитие на курорта „Семково” с изготвяне на ПУП за курорта

Изготвяне на маркетингова стратегия за развитие на курорта „Семково“

Тази стратегия ще се фокусира на изследвания, които да покажат всички преимущества, респ., недостатъци на курорта, така, че при проектиране на обектите за обогатяване на туристическия продукт да се получат максимални резултати както за община Белица и нейното население, така и за частните инвеститори в Семково. 

Маркетинговата стратегия ще позволи в най-голяма степен да се постигнат целите на проекта за осъществимост и да подпомогне публичните и частните инвеститори в обединяване на усилията си за развитие на Семково като едно от бъдещите центрове за целогодишен отдих и почивка със свои лоялни посетители.

Създаване на дружество за управление на Семково

Разработването на туристически услуги с търговска цел е въз основата на вече

съществуващи атракции, съоръжения и услуги:

• групиране и представяне на услугите така, че да изглеждат нови и атрактивни за определен  пазарен сегмент,

• допълват се с нови атракции, съоръжения, занимания, събития и услуги, насочени към

определени или нови пазарни сегменти, приспособявайки съществуващия продукт

към новото търсене,

• създават се за да подобрят имиджа на дестинацията,

• способни да привлекат нови пазарни сегменти.

Предлагането на множество разнообразни атракции цели увеличаване на търсенето на

туристическите услуги: настаняване, храна, търговия на дребно, транспорт). Тези услуги са икономически двигатели на туризма, но изискват известен обем посетители, за да имат успех. Когато са налице само няколко атракции, насочени към малки по размер туристически пазари, туристическата индустрия търпи големи колебания.

Разработването на туристическите услуги се базира на пазарни проучвания, маркетингови техники и комуникационни кампании. 

Управлението на туристическите услуги изисква значителни усилия от различни участници в процесите на разработване и внедряване. Необходимо е сътрудничество между частния и обществения сектор, както и между бизнес интересите, които ще се конкурират за дял от пазара.

Обществен сектор

- Туристическа политика за подпомагане на частното предприемачество,

- Предоставяне на инфраструктура и обществени услуги,

- Опазване на околната среда,

- Осигуряване на професионално обучение,

- Реклама на имиджа за дестинацията,

- Разпространение на информация за пазарните тенденции,

- Поддържане на рекламата и маркетинга,

- Регулиране на каналите за продажби,

- Управление на туристическите информационни услуги,

- Насърчаване на стимули и инициативи,

- Развитие на работната ръка, образование и квалификация.

2. Частен сектор:

- Роля на предприемачите,

- Генериране на идеи,

- Разработване и реализиране на проекти,

- Инвестиции и финансов риск,

- Разработване и прилагане на нови технологии,

- Управление на дейностите,

- Отговорности за опазване на околната среда.

Съвместната работа между обществения и частния  сектор изисква осигуряване на  достъп до:

- Определяне на ресурсите,

- Планове за използване на земята,

- Планове за управление на атракциите/дестинациите,

- Разработване на съоръжения за отдих и рекреация.
Обучение на персонала 

Развитието на туризма изисква обучение и квалификация на персонала. Населението в община Белица и в съседните общини е сравнителни ниско. За усвояване на необходимите знания се препоръчва провеждане на краткосрочни курсове за безработни и такива за повишаване на квалификацията през времето извън сезоните на работа на Семково.

За обучение на персонала се предвиждат 25000 EUR.

Нематериални активи

Търговска марка на Семково

Всеки продукт трябва да изгради своя идентичност. Търговската марка осигурява на

продукта лесно идентифициране от потребителите. Търговското име и марка са двата

елемента на този процес.

Търговското име представлява името, с което потребителите се отнасят към продукта.

В много случаи, търговското име се превръща в родово понятие, с което се означава

даден вид продукт на пазара. Създаването на търговско име, което привлича вниманието на потребителите и го поддържа, стои в основата на изграждането на вярност към търговската марка.
"CALYPSO" – СОЦИАЛЕН ТУРИЗЪМ   
  Утвърждаване на стратегии за развитие и финансиране на социалния туризъм »  / с основна база  хотел „Белица“/

Туризъм за младостта се нуждае от добри  практики, съответните роли на европейски, национални,  регионалните и местните власти, като се вземат предвид   и хора с увреждания " 

"Туризъм за възрастни хора: потребности, добри практики със  съответните роли на европейско,  национално, регионално и местно ниво.

"Туризъм за семействата  с   нужди,  добри практики, съответните роли на европейско, национално, регионално и местно внимание .
Мярка 3. Стимулиране въвеждането на съвременни технологии за популяризиране на туристическия продукт в Общината

Продължава поддържането на сайта на община Белица и внедряване на туристически географски информационни системи.
Мярка 4. Правене на съвременни политики и междуобщинска координация за подобряване качеството на живот в община Белица

Дейност 4.1. Координирани политики

Дейност 4.2. Интегриран подход 
Приоритетна ос IV. Съвременно административно обслужване в Община Белица

Мярка 1. Стратегическо планиране и гражданско участие

Дейност 1.1. Стимулиране и развитие на гражданското участие при създаване и реализиране политиките на общината.
Постигнати резултати: По тази мярка е заложена само една дейност, като и тази мярка остава нереализирана за този планов период, причина за това е липсата на подходящи програми и проекти за нейното реализиране.
          Мярка 2. Развитие на административните услуги 
Дейност 2.1. Създаване и развитие на инфраструктура за предоставяне на съвременно, качествено административно обслужване 

Дейност 2.2. Разнообразяване и развитие на структурата от общински и административни услуги.

Постигнати резултати: 
По тази мярка са заложени две дейности, като и тази мярка остава нереализирана за този планов период, причина за това е липсата на подходящи програми и проекти за нейното реализиране.
Мярка 3. Ефективно и ефикасно усвояване на средствата от фондовете на ЕС

Дейност 3.1. Изграждане на мрежа от партньорства за ефективно и ефикасно усвояване на средствата от фондовете на ЕС и други донорски програми и инициативи

Дейност 3.2. Въвеждането на добри практики за работа на проектен принцип

Дейност 3.3. Прилагане на интегриран подход в работата по програми и изпълнението на проекти.
По тази мярка са заложена общо три дейности, тази мярка също остава нереализирана за този планов период, причина за това е липсата на подходящи програми и проекти за нейното реализиране.
Мярка 4. Правене на съвременни политики и междуобщинска координация за подобряване качеството на живот в община Белица

Дейност 4.1. Координирани политики

Дейност 4.2. Интегриран подход 

3.Действия, предприети от компетентните органи с цел осигуряване на ефективност и ефикасност при изпълнението на общинския план за развитие.
Преглед на проблемите, възникнали в процеса на прилагане на плана и мерките за преодоляването им. В последните години финансиране за различните видове дейности на общината, читалищата, институциите и частния сектор се търси предимно, чрез проекти към Оперативните програми на Европейския съюз и други донорски програми. Като основна пречка пред ефективно изпълнение на Общинския план за развитие може да се отбележи липсата на средства и икономическата криза, която постави частния сектор в трудно положение – свиване на пазари, намаляване на финансовите ресурси, закриване на микропредприятия и т.н. 
При изпълнението на плана се изпълняват или са изпълнени проектни предложения и дейности, които допринасят едновременно до реализирането на повече от една мярка, специфична цел и приоритет. В процеса на отчитане това води до припокриване на дейности и средства. Мерки за осигуряване на информация и публичност Общинският план за развитие е достъпен за всички ползватели на интернет пространството на сайта на общината. Информация по отношение изпълнението на мерките и дейностите залегнали в ОПР, обществеността получава и от организираните пресконференции, относно  подписване на договори за финансиране на проекти. В електронните и печатни медии системно се отразява процеса на реализация на проектите. Всеки един от одобрените за финансиране проекти е разработен на базата на предвидените в Общинския план приоритети, което е задължително условие на самите Оперативни програми. 
На обществено обсъждане се подлагат предложенията за поемане на общински дълг, във връзка с реализацията на проекти, за които има подписани договори за безвъзмездна финансова помощ. За стратегическите цели и приоритети на община Белица за периода 2014г-2020год. е проведено обществено обсъждане, с оглед получаване на препоръки и мнения за бъдещото развитие, подобряване на управлението и координацията през новия програмен период. По отношение на осигуряване на необходимото съответствие на общинския план за развитие със секторните 
политики, планове и програми на територията на общината трябва да се отбележи, че е налице пълно съгласуване, както и актуализиране на вече съществуващите такива.

4.Заключения и предложения за подобряване на резултатите от наблюдението

   От представените социално-икономически характеристики на общината през  2019 година,  могат да се направят следните заключения обобщаващи накратко актуалното състояние за реализиране на Общинския план за развитие: 
· Задържане нивото на демографския ресурс ; 
· Местният трудов пазар продължава да се характеризира с високи нива на безработица; 
· Изградена мрежа от социални, образователни и културни структури; 
· Основно място в икономиката на общината заемат дървопреработвателната промишленост; селското стопанство и търговията - сектори в  които се реализира преобладаващата заетост на населението;

· След ремонтиране на пътя за Парка за Реадаптация на танцуващите мечки и  усилията на общинското ръководство в областта на туризма – има нарастване на туристическия поток и рационално използване на възможностите, които предлага КК”Семково”;

На база на гореизложеното, можем да направим извода, че една част от мерките за постигане на специфичните цели и приоритетите от Общинския план за развитите 2014-2020 г. за 2019 година са реализирани. Резултатите по изпълнението на Общинския план през 2019 г. са постигнати с финансови ресурси от общинския бюджет, Републиканския бюджет,  оперативните и национални програми.
За подобряване на резултатите, могат да бъдат изведени няколко препоръки към общинското ръководство, които да бъдат взети под внимание за:
( създаване на по-добри условия за заетост и намаляване нивото на безработицата;
( предприемане на действия за подобряване на инвестиционната активност на територията на общината;
( провеждане на целенасочена общинска политика в приоритетни сфери на инфраструктура, туризъм, образование, социални услуги;
( търсене на нови възможности за финансиране на готови и бъдещи проекти на общината на базата на ПЧП и подобряване на условията за включване на местни организации при разработването и изпълнението на проекти ;
( мерки за насърчаване на сътрудничеството с други общини с цел реализиране на съвместни проекти;
КМЕТ НА ОБЩИНА БЕЛИЦА
РАДОСЛАВ РЕВАНСКИ

